Kan Chin Thuanthu Sungih Lt.J.F Steward Thihthu ah L.H. Sakhong ih Simmi Thlirnak | VCTH\nHome » Cahram » Kan Chin Thuanthu Sungih Lt.J.F Steward Thihthu ah L.H. Sakhong ih Simmi Thlirnak\nBy vcth on July 30, 2014.\nLt. John F Steward (1st Battalion of Leinster Regiment) cu lamzin thar ceknak ding ih Survey a tuah laiah, Chinmi pawl ih thah a rak tuar, tiah mirang pawl ih nganmi cauk tampi sung ah kan hmu thei. Lt.Steward ih thah a tuar thu ah, zo in a that, zo pawl an tel, ziang ruang ah an that timi pawl thuhla hi mirang pawl ih Laitlang thuanthu an ngan mi cauk tampi ih sung ta le Dr. L.H.Sakhong ih a cauk “Insearch of Chin Identity” timi sung ih a sim mi pawl an bang aw lo. Mirang pawl ih ngan mi cauk tampi thawn a ngan mi a dang lam tuk tikah L.H Sakhong ih palh mi a si sawn ding timi ka rak sim fiang ding.\nMirang pawl in, India ram lam ihsin 1871-1872 kum ah Chinram nitlaknak lam an lak suak. Cucu (The Lushai Expedition of 1871-72) tiah an ko. Hithu cu Dr.Sakhong cauk sung ah “The First Invasion of Chinram (The Lushai Expedition)” tiah a ngan. Himi 1871-72 hnuah cu Mirang le Chin mi pawl kar lak ah Lt.Steward ih thih hlan tiang buainak ngai pipa a rak um lo. 1888 kum ih Lt.Steward an rak that hnu ihsin Western Chinram ah buainak a rak thleng. Lt. J. F. Steward, Lc McCormilk, Private Owen le India ralkap 11(1 naick (coporal), 10 sepoys (private)) pawl cu Rangamati ihsin, nisuahnak lam ih peng 18 a hlatnak lam ihsin, India thlang lam Bilaicharai timi hmun thawn pehawknak ding hrang, lamzin Survey an tuah lai ah, Lungtian/ Muallampui mi-uk Hau Sata le a ralkap minung 200 – 300 lenglo in thupruk in an buk ah an va sim. (Dr.Sakhong in cu Lungtian miuk tiah a sim. A.S.Reid ih ngam mi The Chin-Lushai Land ah cun Muallampui miuk tin a sim. A si nan, hi khua pa hnih cu nai awk te an si ih, Hau Sata ih ukmi khua pawl an si ko ding). Cui hmun ah Lt.Steward, Mirang ralkap pa 2 (Lc McCormilk, Pvt. Owen) le India sepoy/ralkap pa Theka Ram cu an that. Indian ralkap a dang pawl cu an tlan suak man. An that mi pawl ih lu cu an tan, an phur ih an ruak cu an hlon.\nCui thu cu mirang pawl in an thei ih an thin a heng ngaingai. Mirang pawl in, Hau Sata ih thah mi ruak (Lu nei lo) pawl cu, tiva kiang ah an hmu ih 07 February 1888 ni ah an phum. Lt.Steward ih ruak (lu nei lo) khal cu 25th February 1888 ah an hmu. Lt.Steward thihnak lehrul sal ding in Chinram cu zin 3 in nor an rak tum. Cutiih Chinram hremnak pe ding thu cu cuikum 1888 ah ṭhul sal a rak si, ih Lt.Steward that tu Hau Sata le Za Huat (Thantlang miuk) ih khua pawl lawng vasim ding in, tlunlam bawi pawl in siannak an rak pek. 1888 ṭhal ihsin Mirang pawl in Western Chinram do ding in timtuahnak an nei. Lt.Steward an that hnu le Mirang western Chinram an ra kai hlan ah, Chin pawl in mirang pawl thawn a kom awmi lole kuttang ummi khua pawl khal an va sim. Chinram ramri ah ralkap pawl an tthan ih an Lushai Expeditionary Force ralkap thazang 1100 lai cu Col Tregear in a ho hai. 6th Feb 1889 ni ah Chinram do ding, Hau Sata le ZaHuat do ding in order an suah. Cutin, March 15 ihsin Chinram nitlaknak lam Hau Sata le Za Huat khua pawl do ding ah an rak pok.\nHau Sata cu, Lt.Steward a that hnu rei lo ah a rak thi. Cun, Lt.Steward ih zunphir meithal thawn an phum cih thu khal, Mirang pawl in a khua an feh hlan te ah an rak thei. 1889 March 20 ah Hau Sata ih khua an lak ngah ih Hau Sata ih a ruak cu a thlan ihsin an phorh sal. Lt.Steward ih zunphir meithal cu an lak sal. Hau Sata ih a ruak cu belmang dum a thuh thluh, a thlarau harsatnak tuar seh ti duhnak ah. Hlanlai kan pi le pu pawl rak zumnak ah, leitlun ih kan thih tikah, mithi khua ih feh a rak si ih, cui an fehnak lamzin le mithi khua ih an lut theinak ding ah tiah an thlan sung ah an neih hlawnthil pawl thawn an rak phum ṭheu. Hau Sata ih khua le nitlaknak lam Chinram hrekkhat an rak lak suaknak expedition cu A.S Reid in The Lushai Expedition of 1889 tiah a ko ih, March 1889 ah an theh suak.\nHimi Lusei ram ihsin Chinram an rak donak, Lt.Steward hrang ih lehrulnak an tuah laifang ah, Kawlram lam khal in mirang pawl cu Sizang ram lam pan in ral an rak do. Mirang pawl cun, Kawlrawn ih khua pawl Chinmi pawl in an sim, Shwegyophyu kha Tlaisun pawl in humhimnak an pek ruang ah tiah Sizang ram lam ah an rak kai. Sizang le Tlaisun pawl cun mirang an rak do ve. Mirang pawl in Sizangram lak ding in December 1888 in an thok ih March 1889 ah a lak suak. Cutin Chinram nithlaknak hmun tam sawn le Nisuahnak lam ih Sizang le Tedim ram hmuahhmuah cu an rak lak. Nitlaknak lam ah Fort Tregear an rak din, Nisuahnak lam Thuklai khua ah Fort White an rak din. Himi ni suah nak lam ih ral Dec 1888- March 1889 le The Lushai Expedition of 1889 pa hnih kom in “The Chin Lushai- Expedition 1888-89” tiah an ko. Himi ral 1889-90 Expedition cu, Dr. Sakhong in “The Second Invasion of Chinram” tiah a ngan. Asinan Kawlram lam ih doawnak, Sizang le Tlaisun kom in Mirang doawknak thu lawng a ngan. Lushai ram ihsin Hau Sata khua pawl an lak ih, Fort Tregear an rak din thu a ngan lo.\nThe Chin-Lushai Expedition 1888-89 an theh hnu ah, The Chin-Lushai Expedition 1889-90 cu September 1889 in an rak thok. Himi expedition ahcun, mirang pawl cu zin thum (three-pronged) in Chinram an rak nor. Mirang pawl ih an tha zang pawl tla cu Nitlaknak lam ihsin ralkap thazang 3400, Col. Tregear ih homi Chitagong Column, Gan khua ihsin poksuak mi ralkap thazang 1869, Col Symond ih ho mi Gangaw (Southern) Column le ralkap thazang 1622, Col.Skene ih homi Fort White column an rak si. Southern column cu Kan-Zokhua-Hakha-Falam feh ding an si. Chittagong column cu Lunglei-Thantlang-Hakha-Falam feh ding an rak si. Chittagong Column le Gangaw Column cu Feb 26, 1890 ah Hakha in peng 52 a hlatnak Thau khua ah an rak tong aw. Cui Column pa 2 cu, culai ih Chinram ih thazang a cak biknak Tlaisun/ Fahlam lam an pan ih Ngaizawl ah hmun an khuar. Fort White Column khal cu Thuklai ihsin an rak pok ih, Parte khua ah hmun an rak khuar. Pu Con Bik tla in hi mirang Column pa 3 cu a neh thei lo ding ti a thei ruangah mirang pawl hnen ah 11 March 1890 ah, mirang hnen ah a sung a rak khan.\nA sung an rak khan nan, Mirang hnen lawng ah cawhkuan/ siah kumtin pekding in lawng an rak lung kim in an si nak cu an rak kilkhawi. Mirang pawl cu Laimi pawl in an rak do ring ring tho tho. Pu Lai Lauai in 1891 March thla ah Lt. Mr.Macnabb column a rak do, Khai Kham le Thuam Thawng khal in Sizang-Gungal Rebellion 1892-1894 taing an rak thok. Tlaisun pawl khal in, miring do ding tu pawl an bawm, do ding in an forh ruang ah, Mirang in 13 March 1892 ah Tlaisun capital, Fahlam cu a lak ih, Mirang ih a mah thu in a rak uk thok. 1895 tiang lai buai nak a rak um ih Chin Hills Regulation 1896 hnu in a dai.\n3) Lt.Steward thih thu ah (Mirang pawl in ziang tin an sim?\nA tlun ta cu, Laitlang mirang nih an rak ukdan, a tawi zawng ten ka sim duh mi a si. Himi paragraph hi, Dr.Sakhong ih sim mi a palh pang a si timi ka sim faingnak ding hrang ih a thu pi bik mi paragraph pawl si ruang ah, Lai in ka rak let ding. Mipi ih hmuh sual lonak ding ah, Mirang ca ka lak nak pawl khal karak ret thotho ding.\nLt.Steward thah thu ah ….\na) Tuck le Carey ih nganmi The Chin Hills timi cauk sung ah “Thantlang pawl thawn hmaisabik kan tongawknak cu Hau Sata thu ruang a si. Hau Sata in Thantlang miuk Za Huat ih fanu a rak ṭhi duh. Za Huat cun a fanu hrang ah man sang tuk hlawn thil pawl a rak dil ruang ah Hau Sata cun a rak tlin lo, asinan cui hlawnthil pawl aiah minung lu thawn pek ding in lungkimnak an rak nei. Hi lu pawl ngahnak ding ah, Hau Sata cun mi siim ding a tim tuah ih, vansiatnak ah lamzin thar saknak ding hrang ih, survey a rak tuah tu Lt.Steward le a kilkhawi tu ralkap pawl thawn an tong aw ih, Lt.Steward le a kilkhawi tu tam swn cu an rak that”.\nb) A.S Reid ih nganmi The Chin-Lushai Land timi cauk sung ah “Hau Sata in Lt.Steward a thahnak thu hla cu hitin a si. Hau Sata le a nu pi an buai ih, a nu pi cu a pa Za Huat (Thantlang miuk) hnen ah a va tlan hnuah Hau Sata in a va dil sal. Hau Sata in mirang lu pa hnih thawn a tlen sal tul tiah an lung a kim. Ka zum dan ah, hi vek luyaing (savage) pawl ih ruahnak thinlung ah, nang mah ih mi na that ih, na ngah mi lu, cu mi dang hnen ah na va pek a si ahcun, cumi na va pek mi pa ih, sal ah na cang ta. Cutin, Za Huat hnen ih pek ding ah Hausata cun mi va that ding in tim a tuah, Vansiatnak ah Lt.Steward cu Hau Sata thawn an tong aw. Lt.Steward te kiltu an nei mal mi an hmu tik ah, himi cu kan hrang ah caan tha bik a si tiah, ṭhelh lo in an that”.\nc) Wim Vervest ih ngan mi The Lost Dictionary timi cauk sung ah “Sa Hlut ih fapa Hau Sat in Lt.Steward cu 1888 kumah a that ruang ah lehrulnak (punitive) ral a thonak bik a si. Hou Sata cu thunei zet Thantlang miuk Za Huat ih tupa a si”.\nd) Wimvervest ih a Pu, Major Newland nganmi The Image of War timi sung ah “Thantlang miuk Lal Luai (Lt.Steward that tu pa) cu tlang lak ah a relh lai ih, a sung khat pa Za Huat in, Thantlang hnam pawl, Lal Luai ih um lo sung ah a uk”. Asinan, himi a ngan mi Major Newland a sual mi a si tin, a tu pa Wim Vervest in a cauk The Lost Dictionatary timi sung ah a sim fiang sal. Wim Vervest cun Major Newland ih fapa Sam Newland ih Diary thawn pehpar aw in a sim fiang lai ah “Major Newland in Hau Sata that tu pa cu Lal Luai a si tin a sim ruang ah thuhla a hnok ter. Lt.Steward that tu cu Hau Sata a si tin, Chin pawl le Carey le Tuck in an sim” tiah a sim fiang sal.\ne) Sir Robert Reids ih nganmi The History of Frontier Areas Bordering Assam 1942 timi cauk sung ah “Feb 03 1888 niah Lt.J.F Steward (1st Leinster Regiment) cu Rangamati ihsin peng 18 a hlan nak Saichun tlangtlaun ih, survey an tuah lai ah, miuk Hau Sata in Lt.Steward, European ralkap pa 2 le India ralkap pakhat a rak that hai”.\nZiang ruang ah an that timi cu Sir.Robert ih A.S.Reids ih nganmi thawn a lung a kim a bang. Cucu, “Kaladan tiva kap ih luyaing (Hau Sata) le a nupi buainak ruang ah Lt.Steward thihnak a rak thleng”. Sir Robert Cun Hau Sata thih thu thawn pehpar aw in “Hau Sata ih umnak khua cu, kan maih sakhan a si cia mi Lunglei ihsin March 14 (1889) ni ah kan suak ih, Za Huat ih khua cu March 19 ni ah kan thleng. Hau Sata ih khua cu ni 20 ni ah kan thleng. Hau Sata ih thlan cu kan lai ih, a ruak tang ah Lt.Steward ih zunphir kan hmu. Mr.Lyall’s ih sim vekin, Lt.Steward that tu kan leh rul ngah” tiah a ngan.\nf) Mirang ralkap a thi mi pawl lakkhawmmi website ah “Lt. John STEWART-Leinster Regt. cu – 1888 kum ah, Rangamatti khua kiang ah, survey a tuah laiah a thi ih a lu cu February 1890 kum ah an hmu sal” tiah a ngan.\ng) Suhas Chatterjee ih ngan mi Mizo Chiefs and the Chiefdom timi cauk sung ah “Shendu (mara) miuk cu Mirang lam tang a si ih, Hau Sata le a ho pawl ih cangvaihnak thu hla cu Mirang pawl hnen ah a sim. Hou Sata cun, Mirang pawl lamzin an cek si ahcun, a khua ah an ra ding ih, Mirang kut tang ih um a duh lo ruang ah cui lamzin tuah ding ih Survey tuah tu pawl cu thah a rak tum. Lt.Steward te cu, Shendu miuk Saipuia ih ralrinnak a pek rero nan, ziang hman a rak siar lo. Lamzin ceknak ding hrang ih Survey hnatuan tu pawl cu, 03 Feb 1888 ni ah, Hau Sata le Za Huat homi mi lai 300 lai in an kulh” tiah a ngan.\nCuhnu ah, Lt.Swetward that tu Hau Sata cu a thi. A ruak cu, Lt.Steward ih zunphir thawn an phum cih. Lt.Steward le a bodyguard dang an that mi lu pawl cu Burma ih um Shendu miuk Pakuma hnen ah an kuat. Chin Lu-shai Expeditions 1889-90 ṭumah a thlan cu an lai ih, Lt.Steward ih zunphir meithal cu an suah. How Sata ih ruak cu melmang an man. Hau Sat aa cu mi sual a si ti cu a fiang, a si” tiah a sim.\nNote: Suhas in Chin Lushai 1889-90 ah a ruak an lai a ti. Himi expedition hi Sep 1889 in a thok ih March 1990 ah a cem. Hau Sata khua cu 20 March 1889 niah an thelng ih, a ruak an lai thu a tlun ah kan hmu thei. Cuhleiah, London ih The Graphic Newspaper, May 24 1889 kum ih suah mi Newspaper sung ah Lt.Steward ih ruak an lai lai fang (See Photo-1), zuk suai mi an rak suah zo. Suhas ih sim vek 1889-90 si lo in, 1888-1889 expedition timi sawh ah si a ruak an lai.)\nh) Lt.Steward ih lu an phurnak thawn pehpar aw in A.S.Reids cun “An tan mi milai lu pawl cu, nisuahnak lam (further east) ih um mi miuk Paona hnen ah an kuat. A mah cu Lt.Steward that ding ih hotu pa nga lak ah a tel. A dang pawl tla cu How Sata le a fa pa hnih le Za Huat an si” tiah a ngan.\nNote: Lt.Steward ih lu cu Thangtlang peng Thangzang khua ah an phur. A lu cu Thangzang khua bungpi ah an tar ih, puai tuah in an rak lawm (sesawm an tuk). Thangtlang peng Thang Zang ih thang lian mi Salai Chan Khar in kan khua thuan thu ah hitin a si tiah i sim.\n4) Lt. Steward Thahnak Thu (Dr. L.H Sakhing ih timi)\nDr. Sakhong ih ‘Insearch of Chin Identity pg.98-101’ thutlang “The Third and Final Invasion of Chinram (The Chin-Lushai Expedition)” sungah hi thu hi a tel. Dr. Sakhong cun ziangruangah mirang pawl in Chinram an do ti le mirang pawl sitcawng 3 Chittagong Column, Gangaw Column (Southern Column) le Northern Column thu pawl a ngan.\nCun, himi The Chin Lushai expedition cu Sep 1889 ah a thok ti thu khal pg.98 ah a sim. Hau Sata thawn pehpar ih pg.99 ah a timi cu, “Chitagong sitcawng cu Pu Za Huat, Thantlang mi uk, le Pu Hau Sata, Lungthian mi-uk, ih hohatnak in Chin pawl in an do. Thangzang ih an doawknak ah Pu Lal Luai, Pu Za Huat ih nau, in Lt. John Steward ih ho ralkap pawl cu an siatsuah ṭheh ih amah Lt. J. Steward tla an that. A lu cu Tao ah an hmu. Chittagong sitcawng ih Capt. Rundall le Gangaw sitcawng Tao khua ih an tong awk lai Feb 26, 1890 ah an hmu sal.” tiah a ngan.\n5) Mirang Pawl Simi (No.3) le L.H.Sakhong Simmi (No.4) Thlirnak\nMirang pawl in ngan mi cauk zaten (No.3) ih ka quote mi cauk pawl sung ah Lt.Steward that tu cu How Sata a si ih 03 Feb 1888 ah a that tin an ngan thluh. Cun, Hausata khal, 20th March 1889 hlan ah a thi zo timi a fiang, Sir.Robert ih sim vek in “Za Huat village was reached on 19 March, Howsata on 20th. Howsata grave was examined and underneath his body found Lt.Steward gun proving as Mr.Lyall’s report says we are punishing the right men”. London ih May 4 1889 ni ih suah mi The Graphic newspaper ah Hou Sata ruak an laih lai zuksuaimi an suah. Himi pawl zoh in Lt.Steward cu 03 Feb 1888 ah a thi. How Sata khal March 20th 1889 hlan ah a thi zo a fiang. Cun Lt.Steward ih lu khal cu Burma ah an kuat, Chatterjee ngan vek in “The heads of Stewart and his party were sent to the Shendu chief, Pakuma in Burma”. A lu cu Thantlang peng Thangzang khua ah an va phur. A.S.Reid khal in “The heads of the men killed had been sent for safety to another chief called Paona who lived further east”. Thangzang khua ih thanglian Salai Chan Khar in “kan pi le pu pawl sim mi thuan thu ah ralbawi Steward ih lu cu Bungpi ah an thlai ih lomnak an tuah (sesawm an tuk)” tiah a sim.\nZiangruangah How Sata nih Lt.Steward a that timi a ruang cu, anmah mirang pawl ngan mi khal ah a bang aw lem lo. Cun, Steward that tu ah Za Huat a tel tin ngan tu hi A.S,Reid le Suhas Chatterjee lawng an si, A dang sources ah cu, Mirang pawl in a hmin an sal lo. Za Huat cu a thu le hla in tel ruang ah maw Mirang pawl ih dan an rak tat. A silole, Lt.Steward that tu taktak ah a rak tel ruangah maw dan an rak tat timi cu a fiang ngaingai lo. Cun, Pu Lal Luai cu a tlun in sources pawl ah a hmin a tel lo law law. Asinan, Major Newland ih a cauk the Image of War sung ah cu a telh nan, a sungkhat pa Wim Vervest in a hman lo tiah a sim sal.\nThe Chin Luashai Expedition 1889-90 ih Chittagong column ah Mirang pawl in doawknak thu an ngan mi a um lo. Dr. Sa Khong ih sim vekin, himi expedition cu Septerber 1889 in a thok ih Chittagong column le Gangaw column cu Thau khua ah Feb 1890 ah an rak tong aw. Asinan “The Chittagong Column was attacked by the Chin, led by Za Huat (Jahuta), a chief of Thlantlang (now a township headquarters in the Chin State, Burma), and Pu Huasata, chief of Lungthian (now in the Mizoram State, India). At the battle of Thangzang, the Chin forces, under the command of Lal Luai (Lalwe), younger brother of the Thlantlang chief Za Huat, annihilated a company under the command of Lt John Steward in a fierce battle.Lt..Steward himself was killed” tin a ngan cu a hman lo mi si. A tlun ah evidences tampi thawn Lt.Steward cu 03 Feb 1888 ah le Hau Sata cu March 1889 hlan an an thi timi ka sim zo. September 1889 ih thok mi expedition ah ziang tin an rak tel thei ding? A cang thei lo mi si. Cun “The Battle of Thangzang” khal mirang pawl nganmi cauk ah a um lo mi a si. Ka sim zo vekin, Lt.Steward cu 03 Feb 1888 ah Rangamatti thawn peng 18 hlatnak ah a rak thi zo. Thangzang khua ah a thi mi si lo.\nAsinan, Lt.Steward ih a lu cu Thangzang khua ah an rak hmu. Himi thu hi, Thagnzang khua thuanthu theitu pawl ih simmi le Major Newland ih ngan mi The Image of War timi sung ih a sim mi thawn an kaih awk. Thangzang khua ah Lt.Sweward ih lucu The Chin Expedition 1889-90 lai ah an rak hmu ih, dan tat nak ah, Thangzang khua hrek (partial) an rak ur. Thangzang khua sung ah khal, Lt.Steward le midang pa thum an thi mi hngalpinak (raid trophies) cu ruafung sau pin an rak tar. Himi cu zuk rori ah kan hmu thei. Major Newland ih zuk mi (See Photo 2) ah “Raid trophies at Tunzun, putup in honour of the murder of Lt.Stewart” tiah caption a pek. Cun, Thangzang khua an ur lai khal Major Newland ih a rak zuk (See Photo 3) ih “Burning of Tunzun, where Steward head was found” tiah caption a pek.\nCuruang ah Lt.Steward ih lu cu Thangzang khua ah an hmu thu a fiang. Dr.Sakhong ih sim mi vekin Thau khua ah a si lo. Asinan, Carey le Tuck ih ngan mi hi a hnok deuh ih, himi in a sual si ding ka zum. Carey le Tuck in The Chin Hills timi sung ah “All the objects of the reconnaissance’s were peacefully and successfully obtained. On the 26th February (1890) the advance parties of the Burma (Southern) and Chittagong columns met at Tao (Thau – not Tio), 53 miles west of Haka. Captain Rundall, who commanded the Burma party, and Captain Shakespear, the Lushai In-telligence Officer, acting on information received, succeeded in recovering the head of Lieutenant Stewart, together with his gun, aneroid, and field glasses, and the heads and rifles of the Europeans and the sepoy who were killed” tiah a ngan. Himi ih, Thau khua ih an tong awknak ah an hmu si ding tiah, a mah te a zumnak a ngan mi si ding.\nHimi ka ngannak hi Dr.Sakhong huatnak ruang ih ka ngan mi a si lo. Personal lam ih htihkhite-nak ding ih duhnak in khal ka ngan mi a si lo. A cauk sung ah a hman lo tin ka ruat mi ka sim sal men mi si. A hman lo ka ti duhnak san cu, Mirang pawl ih ngan mi cauk tampi sung ta, Thangzang khua ih elders pawl sim mi pawl le Dr.Sakhong ih sim mi an dang tuk ruang ah, a mah a sual ka ti nak a si. Dr.Sakhong thuphan in ca a ngan tin ka tiduhnak si lo timi in rak theithiam sak ding ah ka duh. Minung cu palhnak kan nei ringring. Mirang pawl ih cauk sung hman ah, an palh mi tete a um. E.g. Suhas cauk sung hman ah a palh mi te a um. Hivek a palh mi tete a um lawng ah, a hman mi a rak suak theinak a si. Dr.Sakhong cu kan ram hrang ah nasa zetin hnaatuan tu, tu khal ah Ceasefire hrang ah siseh, Federal lam hrang ah siseh a tuannak pawl parah ka upat zet.\nMirang in siar na duh le hinah >>>> Click aw\nReferences pawl cu a tlun ah an cauk hmin le a ngantu pawl thawn ka ngan thluh zo. Background ih information pawl khal anmah sungta pawl an si. Kha mi sungih ka list lo mi cu,\n1) A military report in Chin-Lushai Country by E.B.Elly (British Library shelfmark number: X.809/66230)\n2) Report on the Chittagong Column, Chin-Lushai Expedition by A.O. Chambers (British Library shelfmark number: IOL.1947.b.414)\nPhoto 1. (London Newspaper The Graphic in May 4 1889 ni suah ih tel mi zuk a si. Caption ah The Expedition for the Punishment of the Lushai Hill tribes, Northern India – Finding the gun of the late Lt.Steward in the grave of the chief Howsata tin an ngan. This portrait shows a dark skin, long hair Chin man digging the grave and handing the double barrel gun to the British officers. The British officers, soldiers, Gurkha soldiers watch the digging while the hut and houses are burning on the background. The corpse was tied with bamboo locally known as “tem rua” and covered with white clothes and piece of treasure/silverware were also dug out.)\nPhoto 2) Burning of Tunzun, where Steward head was found.\nPhoto 3) Raid trophies at Tunzun, putup in honour of the murder of Lt.Stewart\nPhoto 4) Thephoto is from the Chin Hills. Wimvervest quoted the British Library to idenfity them. The photo was taken by Major Newland and Pu Lal Luai (Right), Pu Hrang Dun (Left) and Newland’s Dog called Gyp !!!\nPhoto 5) A three-pronged attack from Lunglei, Kalaymyo and Pakokku


Paisa lem zuar vek in online ih thehlarawtu mi pahnih an kai | Falam Online Media\nPaisa lem zuar vek in online ih thehlarawtu mi pahnih cu Kawlram palik in an kai.\n“ငွေအတုသည်” timi Facebook account hmang in “Paisa lem lei duh tu pawl cun phone number 09-678507519 ah in pehtleih thei” tiih ca ngan mi cu October 22 ni ah palik in an hmu ih, lei ding vek in cuih phone number cu an biak.\nCumi ah, paisa lem cu paisa ngai let 6 rate thawn lei aw dingin le Wave Money paisa transfer nak ah kuat aw dingin lungkimnak an nei ih palik pawl cun kyat ting 1 man lei ngaingai ding vekin October 24 zaanlam ah paisa an kuat.\nCuhnu reilo te ah စလင်းမြို့နယ်၊ ဆင်ဖြူကျွန်းမြို့ သစ္စာမြိုင် veng ih Wave Money transfer paisa suah thei nak dawr ah စလင်းမြို့နယ် မကျီးကုန်း khua ih um ဌေးမြင့်ဦး le မင်းမင်း cun palik pawl ih kuat mi paisa an ra suah lai cu an kai cih.\nPalik pawl cun an umnak inn khal an va siim cih ih innsung ah “ငွေအတုသည်” timi Facebook account hmangnak simcard 4 bun thei mi phone le phone dang pahnih, paisa kyat 25000, bike 1 pawl an kai cih a si.\nAn innsung ah paisa lem sim lo paisa lem thawn pehpar mi thilri pakhat hman a um lo ih, palik pawl in thusutnak an nei bet tik ah Paisa lem hmin hmang in online ihsin mi an bum menmi a si timi an hmusuak a si. (ဖားကန့်သတင်းထူး)\n← Falam ih Covid 19 mina netabik in Damcakten Siizung suahsan\nTV lemcang hminthang Malvi Malhotra in Naam Dawt A Tuar →\nBGF thawn naivaitu hnen ihsin rittheihsii phek 8000 luan an kai\nSeptember 30, 2021 Ni Hnem Sung 0


Aizawl, Kulikawn ih Naam thawn Dawt thatawknak thuhla cipciar | Falam Online Media\nDecember 11, 2020 December 11, 2020 Ni Hnem Sung\t0 Comments\nAizawl, Kulikawn veng ih naam thawn dawt thatawknak cun Mizoram pumpi a ti hnin. Zohman ih ruat banlo vanduainak rapthlak cu innsungsang pakhat tlun ah a thleng.\nVanduainak tongtu cu Dr. Lalṭanpuia a siih naamdawtnak hliamhma thawn thi le hnai lak ah nungdawk thidawk in an hmu.\nAmah hi Aizawl Siizungpi ih Siibawi a siih a nupi Mary le fanau pathum thawn Aizawl, Kulikawn veng ah an um.\nDecember 9 zaan khawthimhnu ah Dr. Lalṭanpuia tei` innsung ihsin nauhak ṭap awn a suak cu Veng hnen pawl nih an va pam lohli ih Dr. Lalṭanpuia cu thi le hnai thawn itkhun ke kiang ah an hmu. A vorhlam Awm ah naamte dawtnak hliamhma a um.\n“Zaan nazi 7 hnu hrawng ah Lalṭanpuia umdan a diklo zamrangten ra aw ti`n mipakhat in, in ko cu ka thinphang tukih kawr khal hruh man loin inntang ah ka suk” tiah Dr. Lalṭanpuia ih cousin Zomuana in a sim.\nAmah hi Dr. Lalṭanpuia tei` inntlun ih um a siih palik thleng hlan ah naamdawttuar Lalṭanpuia hmuhmaisalam a si ve.\nAmah cun “an inn luhnakding karbak ah a fanu cu mi in an rak cawi ih ‘Ka nu cu kan Inn ih um ding ka duh nawn lo’ ti`n a ṭapṭong awn ka thei. Ziangkhal ruatman nawnloin mibur hai phah in innsung ka lut cu thi le hnai thawn itkhun kiang ah bawkhmun ih rak um Lalṭanpuia cu ka va hmu.”\n“A thi ṭhenkhat cu a rak khang zo ih a kiang ah a fapa te a to. Nauhak a si thawn a pa thisen a hmu kha ka zangfah deuh ih keimah in ka rak buaipi ding ka ti ih room khatlam ah ka va ret.”\nDr. Lalṭanpuia le a cousin Zomuana cu Putu an si nan unau rualṭha vek rorin zohawtonmi an si ih an kohawk khalah duhkoh in Lan ti`n le Zon tiih ko aw ṭheu an si.\nZomuana cun “a thaw khal a thaw nawnlo. A mit khal a let thluh. Thi le hnai thawn a um ruangah thlalang atnak hliamhma tivek ruangah teh si pei maw ti`n a taksa ka zoh kual nan taksa pem dang ka hmu lo. Cuhnu ah a Awm ka nam ih voihnihnak tiang cu ziangtinhman a um lo. Voithumnak ka nam lawng ah ‘hawww` tin a thaw a thaw sal ih ‘Lan in thei maw’ ti`n ka sut cu ‘thei ee, ka Awm ihsin thi suaklo dingin nam ṭha aw’ in ti” tiah a sim.\n“Zo in saw a lo hliam, innsung ah a um lai maw in sim aw” ti`n ka sut nan “Ka Awm ih thi suak kha phit tum sawn aw” in ti. A Awn ka nam ruangih thaw thaw thei fang a si ruangah ka biak rero lo cun in cat san ding ka phang ruangah ka biak rero. Caantawkmawi rei hnu ah annsuai sung ih pawa a dawh ih himi thawn ka awm thisuak kha phit aw’ in ti”\n“Ka nu le veng upa ṭhenkhat an ra thleng ih Lan tuahmawhtu innsung ih a um lai pangah ti`n Lan awm cu midang ka nem ter ih innsung room tinkim ka bih kual.”\n“Zohman ka hmu lo ih ek-inn ka va zoh cu a sunglam in a rak kalhaw. Asung ah Ṭanpuia nupi Mary a rak um. Sangka in ong aw ka tiih in ong duhlo ruangah sangka ka sit bal. Mary cu a bawngbi khuk tiang phoih in a rak to ih a zohnak kel zoh ringring in kuat fawp phah in a rak to.”\n“Ka biak nan ziang khal in sawn lo. A umdan ka zoh ih mah Pasal rori thi le hnai thawn um lai ah ngaihsaklo tukih a um cu thinheng in sangka ka sit sal nan a cangvai cuanglo. A biang ih kutzungthum thi neh thawn Kuak zuuk phah in a zoh nak bang cu a zoh ringring thotho. Thinheng tuar lo ah Ek-inn sangka cu ka sit bal ṭheh lawlaw ih a sam in hrui in thi le hnai lak ih caurau a pasal zohter dingin ka dir suak tumnan napin kut ka thlak ding an phang ruangah kaingkap um pawl in inkham.”\n“Ka sungkhat le veng upa lam in inkham nasatuk ruangah cangvai loin ka um. Caantawkmawi rei hnu ah Ṭanpuia cu blanket thawn an rak zawn suak ih ka va pan hnu ah ‘Lan na ṭha ko maw’ tiah ka sut. ‘Doctor a si vekin thitamtuk a suak cun a dinhmun a besia vivo ding timi a thei ruangah ‘ka Awm kha in nam sak aw’ in ti lala.”\nCutin, Dr. Lalṭanpuia cu Aizawl siizungpi lam ah an tlanpi ih Siizung an thleng ahcun a ṭong ṭhiṭha thei nawn lo.\n“Motor ihsin mina zawn nak ih ka ṭhum tum ah ka biak nan a lu lawng a sut. Thisen tamtuk a suak ruangah a caurau rori si ko. Mina zawnnak ka ret hnu ah a sam vek a remaw phahphah in ka hmu” ti`n Zomuana cun a sim.\nDr. Lalṭanpuia cu a hnaṭuanpi a rualṭha pawl in an thiam pittawp suah in an enkol nan a nat tuar loin zaan nazi 10 hrawng ah a nunnak a cem.\nZomuana cun “naam dawt a tuar nak cu mehtawk hrek tiat hrawng hliamhma a um. Naamte khan minung taksa peng tinkim hrang thi pamtu a Lung a sawh tlang ih a cuap khal a dai ban. Curuangah dam thei dinhmun a si lo ih mual a liam a si” a ti.\nZo in naam thawn a dawt?\nNaamte dawttu hi theih ciang a si hrih lo. An dinhmun, an innsung boruak umdan ahcun a nupi Mary ih dawt that mi a si thei tiah a hmutu pawl cun an sim.\nMiṭhenkhat ih reldan ahcun Mary hi Sii vai hmang a si tiah an sim ih an innsungsang thuhla thei ciang pawl khalin thil pakhatkhat eddict neimi a bang tiah an sim.\nMithi tei` sungkhat le innsangnu tei` sungkhat lam in Mary cu ziangvek mizia nei a si timi an relsuaklo ih an buaizaan thuhla cu Dr. Lalṭanpuia ih nute in a hmuhtonmi le an innsung ih thilcang mallai a sim.\nAmah cun “Ek-inn ih to ringring Mary cu kiangkap naivai pawl in “ziangruangah hitin na tuah” an tiih ‘hihnah hmun hi relfiangawknak ding hmun a si lo. Relnakding hmun ah ka ṭongsuak leh ding tiah Mary in a sawn. Palik an thleng hnu ah Dr. Lalṭanpuia dawtnak naamte umnak an sut tikah a mah rorin a vung lak ih palik kut ah a pek.”\n“Palik pawl in plastic sungah naamte an ret ṭha tum cu ‘plastic sungah san a ṭullo cahnah thawn tuam men uh’ tiah Mary in a ti. Palikzung ah an hrui ih thusutnak an nei khal ah ṭhaten a ṭong duhlo an ti. Nan, ‘thilzuar duh le duhlo thu ah mallai eltonawknak nei vekin a rel an ti” tiah a sim.\nPalik lam in thuhla umdan cu mallai an thei zo nan zingzoinak nei rero lai a si ruangah thuthang zianghman an phuang hrih lo ih, tu ah Dr. Lalṭanpuia thattu siding rinhlehum Mary cu palik kut sungah a um hrih tiah ZTA media in a tarlang a si.\n← Taiwan ram ah 6.2 magnitude Thacak Ling a Hnin +Video\nKum 50 luan hnu ah Zodiac Killer ih Ca thup nganmi An Let Suak →\nCovid 19 dokhamsii na dawt le Zaawng ah na cang ding timi Thuthang diklo a Lar


Lal Piang – Falam Baptist Church\nPosts by Lal Piang\nAw… Falam, na kum (125) kim darkhing awn cu tipiral kan tiangin a thang ruangro. Na thuanthu ka thlirsak tikah thuanthu tha neitu na si. Nang cu Laihri zuunpi hrinhnam (11) in sihfuntu na si. Cuhleiah khualkhua tipiral ihsin a ra vaimi, Mingo le Misang pawl tiangin na faale dang thawn bangran in na rosartu […]\nFebruary Shema Cazual Edited Version Rev. Biak Lian Thang Donald John Trump cu a (45th) nak USA ram President si dingah January 20th ni, United States Capitol Innpi hmaiih mipi nuaitel hmaiah thukam laknak tuah in tuanvo pek a si zo. Trump in President sinak a co ve te’n a lungawipitu, thazangpetu an um vekin […]\nRev. Biak Lian Thang shema-cazual-1 ° Nitin Bible siar le thlacamnak in Pathian thawn bulpak pawlkomawknak caan (Personal Devotion) ka nei ringring ding. ° Rawlulh Thlacamnak ah ka tel ringring ding.. ° Bible pumhlum in vei khat tal ka siar suak ding… ° Sunday tal cu hnatuan cawl in ka khawm ringring ding (Mandatory a si lo ahcun) ° […]


Cat Stevens The First Cut Is The Deepest Mp3 [ a.0301 og ] - Old Gringo\nResults for Cat Stevens The First Cut Is The Deepest\nFree Cat Stevens The First Cut Is The Deepest Download Mp3 ● Free Mp3 Cat Stevens The First Cut Is The Deepest ● Mp3 Downloader Cat Stevens The First Cut Is The Deepest Free Download ● Mp3 Download Cat Stevens The First Cut Is The Deepest Mobile ● Download Free Cat Stevens The First Cut Is The Deepest Music Online ● Mp3 Cat Stevens The First Cut Is The Deepest Songs Free Download ● Mp3 Download Cat Stevens The First Cut Is The Deepest Youtube.\nMix - Cat Stevens - The First Cut Is The Deepest\nYusuf Cat Stevens, The First Cut is the Deepest, Festival de Viña 2015, HD 1080p\nCat Stevens-the first cut is the deepest\nCat Stevens - The First Cut Is The Deepest (The McClymonts Cover)\nCat Stevens, The First Cut Is The Deepest Vocal Cover Audio Only\nCat Stevens(Yusuf Islam)׃ The First Cut Is The Deepest\n• Yusuf Islam - Peace Train - OUTSTANDING!\n• The Very Best Of Cat Stevens | Cat Stevens Greatest Hits Album\n#CatStevensTheFirstCutIsTheDeepest #CatStevensTheFirstCutIsTheDeepestMp3 #CatStevensTheFirstCutIsTheDeepestRingtone #CatStevensTheFirstCutIsTheDeepestVideo #CatStevensTheFirstCutIsTheDeepestMp4 #CatStevensTheFirstCutIsTheDeepestLyrics #CatStevensTheFirstCutIsTheDeepestChord #Mp3 #FreeMp3 #FreeMp3Download


Singapore ih Kan Lai Fala - Chinland Today Media\nJanuary 25, 2013 7:28 am·1 comment\nKa lo duh, na hrangah thih tiang ka rinum ding ti’n kan Lai fala le tlangval siarcawklo an rak tiam aw. Cui, tiamawknak pawl tla minung fa ih suhlet sal thiangmi thutiam a rak si lo. Asinan, linghnin le thimkhawzing hnakih tuksumza sawn, kan rampi ukawknak a tlusia tariai. Curuangah duhthlan kan nei nawn lo, kan ramah kan thi ding maw asilole ramdang sawn ah nunkhawsuaknak kan hawl sawn ding timite lawng lamzin kan rak neih ruangah kan fala le tlangval pawl cu ṭhekdark aw in ramlengah mithli thawn kan suak.\nAhleice in, Malaysia, Singapore le India ram ah kan khawsa. Ramdang hnen ih um kan si tikah a thawngteel cu nitin mithli kharhnap thawn himi ca kan siar tiang an khawsa lai ko. Pitar le putar rori hman cu kan mithmuh ah kianghrol thawn kan ram an suahsan kha. Ka thulu, “Siangapore ih kan lai fala” ti a si ruangah Mizoram ih kan Lai fala pawlih harsatnak thu le a ṭhen cu anmah um ṭhatlo ruangih taksa zuaraw dinhmun tiang an thlen thu tla ngan tum ka si lo. Cun, a ṭhen cu hnen-um ṭuan in milian fapa pawlih ihpi sutso men an si thu pawl tla pholang ciamco tum ka si cuang fawn lo.\nCuvek thotho in Delhi ih kan duhdawt zetmi kan Lai fala pawl, Vai midum pawl hnen ah an zuarawk men thu tla ngan tum ka si lo. Khatlam ah Malaysia ih Laifa pawl tla miphun dang pawl lakah thianghlimte’n an um ngaingai maw timi thusuhnak pawl tla suhawk ciamco a mawi cuang lo ding. Singapore ih Lai fala pawl khal an him le him lo thu kan nih ih rel ban thu a um lo. Hnemawknak ah kan kilaw cawk cuanglo ding kan ti men pei. Kan Lai fala miphun dang tlangval pawl nan kop ti kan theih tikah kanni Lai tlangval hmelṭha rual pawl cu kan thin a kuai ngaingai a si. Cuhnakih kan duhlo sawn, miphun dang hnenah Lai fala ṭhenkhat an zuaraw timi kan theih sinsin tla hi cu vansanglaam in kan um. Kan mithli siloin kan thin a naa.\nZingasikhale, mipa cu mipa kan si hrih, nannih kan Lai fala pawl cu zangfahte’n nan ṭaa pawl zawn ruat’n miphun dang tlangval pawl hnenah rinum vapual si zuam hramhram ko uh maw. Kan hminṭhatnak le hminsiatnak cu nanmah nan si. Kanni vaalrual pawl tla nan duhzawngin kan zuam ve ko ding. Nan zuun tuarnak le ningnatnak lo hnem thei ngaingaitu cu kanmah Lai tlangval rual pawl hi kan si.\nKan Laifa pawl duhdawtnak le seherhnak a naa, ka thupi ih luh lohli ka harsat phah asi. Awle, Social networking ih ka luh vete’n facebook ih biazai ngantu pawl le nungthuleng ngantu pawlih thuhla ka zohhliah tikah mitamsawn cu Singapore ih Lai fala pawl an rak si. Singapore ih Laifa tamsawn cu hnen-um hna an ṭuan, cucu mikip theih a si. Cucingte cun, kan Calai le miphun pehpar duh ringringnak thinlung nei in an pilepu pawl um lo caan ah le caan ṭha an neih poh ah Laimi pawl komnak ah le kan Calai somsoh hnaṭuanak ah an hmang aw ka hmuh tikah “Singapore ih Lai fala pawl kha” timi ka thinlung ah a suak.\nKeimah bulpak lungput ahcun hnem-um timi ṭongfang hi a sunglawi ka ti. Vanlam ṭongfang tla a bang ka tinak zawn a um. Mitṭhen cun hnen-um cu sal sangtu asi tla kan ti mai thei. Asinan, siangpahrang le lalnu si ding cun a niambik sal dinhmun tiang kan thlen ta a ṭul an rak ti ṭheu. Singapore ih Lai fala tamsawn cu Facebook hmangin biak le pehpar an theih thluh zikte kan ti thei. An pilepu hrang ahcun hnen-um tla an si men ko ding nan, kanni Laimi hrang ahcun kan Lai biazai le nunthuleng in ngan saktu an rak si. An pilepu pawl hin an hnaṭuan ropitzia tla thei sak hai sehla caan an pek bet ding tla ka zum. Singapore fala! na falat tlangvalnak thuhla ahcun rak tel ka tum lo nan calailam ih na kekar nak le ca siarlo ih na um theilonak ahcun na dung ka lo thlun ve ding.\nNa phurah, na thuruah baan dingah ka um ve ringring ding ti khal hngilh hlah. Asile, unau dang pawl, Singapore kan Lai fala pawl ih biazai nitin an nganmi nan rak siar thluh thei maw? Na siarcawk biazai rak ngantu kha Singapore ih Lai fala an si. Nang, Singapore ih hnenum hna hman ṭuan lo cu, caan ka neilo tinak in na nihlawh a cem ṭheu. Singapore ih kan Lai fala khi na duh khal le duh lo khale zohṭhim mai aw, cawng aw, annih cu nangmah bangin laptop an hmang ve lo, nangmah bangin computer desktop pi tla an hmang ve cuang lo, asinan a hman mi cu an phone na zaphak hman tiat lo a si khi!\nHnen-um dinhmun cu ruat aw. A nuam, kan pu te an fel an ti hman ah an thinlung a zaangkhai ngaingai pei maw ti tla ruah sak cem aw. Cuvek dinhmun khalah an thinlung ihsin biazai mawite a suak thei, nunthuleng phunphun tla an ngan suak thei. Biazai le nunthuleng ngan thei dingin an thin tla a kuai tam a si men thei. Cuhnakin an caan pek thei daan le mipi hrang an peksuah mi sawn ah upat an tlak. Nang mi cangkang ih ruat aw nu sawn, Khitawk ah tlawng ka kai na ti men ding, sangsawn ka zir na ti men ding asinan kan mipi pawlih ei ban lo, theih ban lo ih na um ahcun zo ih hrangah na si thlang ding? Kan Laimi pawlih rah lawh ban le partlan baan ih na um lo ahcun Singapore fala pawl hnen ihsin zir ding mi na nei hnenhnen lai tinak a si thei. Ram nuam le cangkang ih na cazir suahmi kha mipi in a rah kan lawh ban lo ahcun nangmah le nan sungkua hrang hmanah a ṭhahnem ceu men thei a si.\nSingapore ih kan Laimi fala pawl cu Laimi hrangah cirhti thiang lole pangpar mawite lu parih ton theih mi thawn an bang aw. Singapore ih dinhmun niam le harsa hman in hitluk an cangvaih thei ahcun caan ṭha a nei sawn mi fala dang pawl tla nan caan ṭha cu ṭhelh lo ten mipi hrangah hmang thiam hram uh.\non August 17, 2015 at 6:22 pm\nSi tuk pan teh ,zo cio kan ngai poi mawh cio hram pei uh .


Kum 3 Hnu ah Lal Par Mawi ih Pathian Thangthatnak Hla in Ka Lung I Tho Ter Sal - Chinland Today Media\nJuly 8, 2015 11:32 pm·0 comments\nLal Par Mai ih Pathian thangthatnak hla fing 12 a suah nak kum 3 lenglo a liam zo nan tuini ah a thar in ka thinlung a kai tho sal asi. Mi tampi cun, a hla pawl nan ngai neknek thluh zo ko ding. Mi hrek cun, a hla pawl hi nan duh kelten nan duh zet ko ding, mi hrek lala cun Pathian thangthatnak hla dang bangin a thatnak le a hleicetnak thleidang thiam lemlo in nan maimalh men tla a si thei.\nMithen khat cun, a hla pawl hrimhrim rak thei lemlo tla kan um ding. Asinan, Mai Lal Par Mawi ih hla “I Kotu” timi sung ih hlafing 12 hi cu uar tlak le sunsak tlak rori asi tiin ka hmu. “I Kotu” timi sungih hla pawl phuahtu cu Tha Nei Khar le Hoi Lo Par (NyNy) an si. 2012 lam ih rak suah zo mi a si. Liam cia caan ahcun tui ka ngaihsak vekin ka rak ngaihsak emem thiam lo.\nAsinan, tuini ah cawl lo in a hlafing pawl cu pakhat hnu pakhat ka ngai sal tikah hivek hla thuk le mawi kan nei tamlo zia ka thei fiang sinsin. Hla phuahtu tei pahnih hin an thinlung muril Pathian hrangah an pe ngah. Ahleice in, Pu Tha Nei Khar cu kan Lai hla phuah mi lakah, a hla hi a dangdai thei hrimhrim. Sap Lian Thang thawn an hla phuahmi hi sah a nuam in a muril thei ringring asi.\nHi hla pawl hi a phuah menmen lo, a thinlung muril thletnak hmun pi vekin ka ruah sak thiam. A hla pawl hi a nunnak ih a tonteh ngahmi le a culmam mi pawl an si. Ngaitu hrang, ngai a nuam ih, a saktu pawl hrang sak le vawr nuam zet asi phah.\nPu Tha Nei Khar ih phuah mi “Bia Thu An Tiam” timi sung ih hla chorus hi mawi le thinlung sung ih cohlan tlak rori asi in ka thei.\nTifinriat bang luang seh duhdawtnak\nZilthli bang hrang seh anka mawi\nCirhti bang irh seh ngaidamnak\nRihling bang hmun seh lungawinak nan run-inn ah\nAhleice in “Rihli bang hmun seh, lungawinak nan run-inn ah” timi te khi duh a nung in duhdawtnak ih sanzia hla phuahtu in a pholang ngah a si. Cun, a hnuai ih hla hi hla phuahtu in a nui’ duhdawtnak hla ih a phuahmi cu a si. Pu Tha Nei Khar ih phuahmi thotho asi. A zaten tarlang lo in, cang khat le thu-non lawng ka tarlang thei. A nui’ duhdawtnak hivekin a pholang thiam hi cu aw, pa ngaisan tlak rori asi.\nThalfang bang I pai ih thisen thawi I hring tu\nA hnawi thlum in I cawm, a ei ai in fahtu\nKa ninghang I siang lo, ka tah mitthli I hnul\nSunghno ka nui kutnem hngilh siang hlang ee\nThlum cuang hleice ee, ka nu ka nu ti hi\nA tel lo cun rialti bang dai kan run-inn hi\nKa hlam theu an-hai ah ka nu ka nu tiin\nKa hrang lungvar mankhung hringtu ka nu\nNui’ duhdawtnak hla mawi tampi lakah hivek hla thu hi cu dangdai zetin ka hmu. Nu in a pum sungah thalfang bangin a pai timi cu minung pum sung kan um hi a paitu hrangah ziangtluk a har timi fiangte’n a langter ngah asi.\n“A tel lo cun rialti bang dai kan run inn hi” a timi hin, a nu cu an run-inn ah ziangkim ih ziangkim asizia a langter ngah ih a nu a um lo ahcun an inn cu zianghman um lo vekih a ruahnak pawl tla a pholang ngah bet.\nA hnuai ah YouTube ah “I kotu” album a zaten ret a si…..\nHla phuhtu Pu Tha Nei Khar le hla saktu Lal Par Mawi hi hmaiton in veikhat khal ka hmu dah lo. Asinan, hla phuahtu hin hlafing 12 sung ah pacangtha le khawruat thiam asizia a pholang aw ngah. Cun, minung sinak ah tlinglo zet cingin Pathian in a kawhnak pawl tla a pholang ngah thotho. Hla saktu Lal Par Mawi hin, hla sak menmen siloin, hla mawibik ka sak ngah ti bangin, mawi vervo te in a awih thiam tikah hla le biazai kom sam-suak mi zaihla mawizet ah a can ter.\nPu Tha Nei Khar cun, Pathian ih kawh mi le cohlan tlak ah amah le amah a ruat aw lo zet nan, Pathian cun minung ziangvek le zovek khal a ko ih a duhdawt theh timi ahnuai hla thu-non ah a tarlang ngah lala.\nMaw Bawipa kei misual hi\nNa rawngbawl hna sunglawi ah\nTelve I sin ka ruah ah\nZangfahnak makzia ka hmu\nMisualbik lakah misual bik\nFelnak ah ka tling si lo\nThlahthlam lawn in hruai aw\nI kotu na si\nHimi hla thu-non ah, Pu Tha Nei Khar cun a kotu cu Pathian asizia a thei ih thlahthlam lawn I hruai aw tiah Pathian a ngennak hla in a phuah ngah. Lal Par Mawi khalin, hla phuahtu ih duhdaan in a sak ngah dingah ka ruat. A thluk daan le a aw a mawi ter daan pawl ngai tikah ngaitu thinlung a kuai ih lung aleng ter hrimhrim asi.


Binladen Fapa In Iran Ram Suahsan - Chinland Today Media\nJanuary 17, 2009 5:25 pm·1 comment\nOsama Bin Laden Ih Fapa, Saad Bin Laden In, Iran SuahSan\nOsama Bin Laden, ih fapa Saad Bin Laden, cu Al-Qaeda pawl hnen ah a tel ve tiah theih fiang asi. US National Intelligence Director, Michael McConnel cun Saad Bin Laden hi nikum September thla ah khan Iran a suahsan ih. A pai umnak hmun ih zummi Pakistan ih a um an zumthu a sim. Saad Bin Laden hin kum 2001 ih US in Afghanistan a do ihsin Iran a panih cumi hnu kum 2 sungcu Iran cozah in hmundang suaklo dingin a rak humhim asi.\nUS Vanzam tla La Suak Tum\nTih nisun ih US Airways, Airbus A320 Minung 150 phurtu New York khawpi kiang Hudson tivapi ih tla cu tipi sungih sin laksuah tum rero lai asi. Hi vanzam thilri pawimawh khawl 2 cu a thlawngih tipi sungah a tla ah zum asi ruangah. Ti sung lut thiam pawlin thilri tha zetzet hmangin an hawl rero lai. New York, Mayor, Michael Bloomberg cun, hi vanzam mawngtu, Captain, Chesleg Sullenberger kum 57 mileh a hna ttuanpi dangpawl cu rinsan umzet leh miropi zet an si tiah cawimawi nak leh upat nak a pe, Vurti vekih a daimi tipi sungih sin minung 150 la suaktu pawlkhal cawimawi nak leh Upat nak a pe.\nHi vanzam mawngtu, Captain Chesley Sullenberger kum 57 mi hin tuihlan ah cun US ralkap raldo nak vanzam a rak mawng ttheu ih US Airways a mawn nakhi kum 29 asi zo..\nKabul Khawpi ah Bomb Puak.\nMizan khawthim zawngah Afghanistan khawpi Kabul ih German Embassy kiangah thihcilh Bomb a puakih civil 7 an thiih US ralkap 5 in hriamhma nazet an tuar. US ralkap thu puangtu, Lieutenant Colonel, Chris Kubik cun Embassy hna ttuantu khal ziang mawzat in hriamhma an tuar tiah a sim. Greman Foreign Ministry khalin hi Bomb puakin Embassy kiangkap ih thilri tampi a tisiat tiah asimbet. German Embassy hi ralkap hmunpi kiangte ih um asi ih. Bomb puah hlan deuhte khalah Afghanistan ralkap pawlin Motor lut leh suak pawlhi an tiding in an zoh felthluh konan hi Bomb paitu hi khuitawk fangin a ra tihi theih asilo. Bomb puak ruangah Oil phur Motor pakhat a kangtel..\nIsrael Cozah Minister Pawl Vote La Ding.\nIsrael leh Hamas pawl do awknak cu zarh 3 a kimzo ih. rualrem nak Ceasefire tuah ding leh tuahlo dingah Israel Cozah Minister pawlcun Vote an la ding. Israel cozah thupuangtu, Mark Reger cun Israel in a lungkim nak vek thil a ti ngah ih a ruat aw asi ahcun ceasefire tuahhi an duh menthei tiah a sim. Hi do awknak rehthei nakdingih Egypt in theihtawp suahih a buaipi rero laiah Israel vanzam cun. Mizan khawthim zikzawng tiangah Gaza hi bomb a thlak reri lai. UN hnuai ih sawmdawl nak hna ttuantu UNRWA cun minung 2 an thibet tiah asim. Asinan Israel ralkap pawl leh US ralkap pawlcun zianghman an simlo.\nIsrael Foreign Minister Tzipi Livni cun Hamas pawlin Rocket hmangih Israel an kap ringring asi ah cun rualrem nak ceasefire tuahhi a theilo ding tiah a simbet. Hamas hotu, Khaled Meshaal khalin rualrem awknak ceasefire tuahding thu ah Israel duhdan vek an thlun theilo dingthu a simve.\nPathian Hi A Um Taktak Lo MenThei\nEngland ram, Hampshire, Southampton ih um Bus Driver pakhat, Ron Heather cun a Bus mawnmi parih ( Pathian hi a um taktak lo menthei) timi ca nganmi an tarsak ruangah Bus hi a mawng duhlo. Hi Bus Driver hi zingpit a tho Bus mawng dingih a fehcu a Bus parah hivek ca an raktar sakcu mak a ti zetih a thin tla a hengzet thukhal a sim. Bus neitu First Bus thuneitu pawlcun hiti vekih sakhua biaknak kalhki zawngih ca tarmi Bus cu mawngding ih an nawrlo dingthu an sim.\nTulai hi England ramah pathim a um taktak dingih zumlo tu minung tampi in hmuntin ah hiti vek an tlang aupi in an thehdarh nasa ih. Pawl pakhat Christian Voice cun hiti vekih pathian a umlo tiih tlangau leh thuhla thehdarh tupawl hi an huazeti. Cumi laiah Methodist pawlcun hiti vek thu thehdarh tupawl hnen ihsin Biaknak sakhua lam ngaihven lemlo tu mitam piin Pathin hi a um taktak asi ti theihsuak nakih an hmanphah an zumthu an simve.\nHivek ih thu nganmi cahi . England, Scotland, leh Wales ah Bus 200 leh Motor 600 lenglo parah an tar. Pathian hi a um taktak leh um lo theih fiangnak a umlo ruangah na nuncu na duhdan in hmang aw tivek tla an tar\non January 18, 2009 at 12:47 am\nNan surbung tlang news hi a tha na sa ,ka hlawk pit na sa rawn suah ring ring hram uh zangfah ten.


Ziangruangah Leitlun Huap Ih Smart Phone Larmi US Ah Zuar Lo? | The Chin TImes\nZiangruangah Leitlun Huap Ih Smart Phone Larmi US Ah Zuar Lo?\nZiang Ruangah Huawei Smartphone Pawl Hi Leitlun Huap In An Lar Zet Nan US Ah Zuar A Si Lo?\nHuawei smartphone cu leitlun huap in zuartam bik mi pahnihnak si hman sehla US ah cun hmuh ding har zet a si. Technology lam ih company tum pipi a si mi Google, Intel le Qualcomm pawl in Huawei thawn an peh tlaihnak an cat ter hnu in Huawei cu US ah a hlan hnak hman in hmuh ding a mal sinsin. Himi cu President Trump in rampi sungih um mi thu (information) le pehtlaihnak (communication) pawl hrangah Huawei hi ṭih a nung a si a ti hnuah hi thil hi a cang. Curuangah, ziangvek company khal in Huawei ah thil a zuar lole lei duh sehla, US sungah cun cozah hnenah siannak dil ta a ṭul a si.\nGoogle thawn an pehtlaihnak a cat vekin, China ram leng ih zuarmi Huawei pawl cun Android software update pawl, Google app, Gmail, Play Store tipawl a ngah nawn lo ding tinak a si tiah Reuters (thuthang website) in a ti a si. Cuvek thotho in Intel, Qualcomm, Broadcom le Xilinx tla in Huawei cu an company ih suah mi thilri (chips) pawl an zorh nawn lo ding a si ti in Bloomberg (thuthang website) in a ti a si.\nHarsatnak tampi Huawei cun US ram ah tong hman sehla, leitlun huap in a lar zet thotho a si. Kum 2019 ah leitlun ih smartphone dawrawknak market a ṭumsuk tlang pi nan Huawei cu an zuar mi a ṭumsuk ve lo, a ṭhang lam sawn a si. Huawei a hminthannak san hrekhat cu a mawi zet mi a design le a ṭha zet mi a camera ruangah a si. P30 pro tla cun camera pali a nei.\nA cemera ṭhat ruangih theihlar zet mi Google’s Pixel 3 thawn an tluk aw lole a ṭha sawn ding tiah tla rel a si. Zuar tambik a si mi Samsung vek thotho in Huawei khal in a peh aw vivo in phone update mi series suah ve a si. A hlun deuh mi Huawei smartphone le a model thar deuh mi pawl cu an man (price) kha a ṭha ih a man tuk ruangah leitlun ih smartphone zuarkhawg bik a sinak san a si ding tiah IDC in a sim a si.\nPrevious articleItthat Khawhlonak In Thi Feh A Diklo Ter Thei\nNext articleUS in Huawei Kham Thuhla ah Huawei in Lungkimlonak Sim Ve


Buy a thai cuisine\nListing ID: 2933906\n$133,000 Furniture / Fixtures included\nThai cuisine rated #1 in the N.E. Valley. Easy hours from 5:30pm till 9pm.


American Milian Pawl Ih Siar Țheu Mi Cabu Pawl\nHome Unlabelled American Milian Pawl Ih Siar Țheu Mi Cabu Pawl\nMay 29, 2018 : 0 Comment/Fakna\nMino pawl hnen ihsin ziangvek cabu siar sehla a țha ding ti mi thusuhnak veitam in suh dah.\nKeimai dinhmun thawn ziang cabu siar a țha ding ti hi ka khihhmuh thei lo. Ka khihhmuh saklonak san cu ramleng ah ka um rei ih kawlram ih cabu pawl thawn kan hlat-aw, i sut tu ih fimthiamnak, ca ziangtluk in a siar timi thei lem lawn ka sang/let duh lo.\nCun, pakhat leh cu a nih hi ziangah ca a siar duh ti mi theih lawng ah san a duhum. Hruaitu si a duhtu cun hruaitu lam thawn mil-aw mi cabu, pursum thu thei duhtu cun pursum lam thawn mil-aw mi cabu ti pawl ka khihhmuh duh.\nTu, len a duh ruang ih ziang cabu siar a țha ding tin in sut tu pawl hrangah American ram ih milian pawl a tambik an siar mi cabu pawl ka run tarlang ding.\n-Carrier related books (mai hnațuan mi thawn pehpar mi cabu pawl)\n-How-to books (ziangtin tuah ding a si ti mi cabu pawl- țhimnakah: rawlhmeh suan dan, cet tuah dan)\n-History books (santhuanthu)\n-Biographies of sucessful people (mi hlawhtling pawl ih nunthuanthu ngan mi cabu pawl)\n-Self-help books (mai dinhmun țhan (san) ternak lam cabu pawl)\n-Health-related books (harhdamnak lam cabu pawl)\n-Current events books (tui' hnaivai ih cang, ngan mi cabu pawl)\n-Books on memory improvement and learning (cinkennak țhahsohter lam cabu pawl)\n-Psychology books (thinlung ruahnak lam cabu pawl)\n-Leadership books (hruaitu hrang ih ngan mi cabu pawl)\n-Science books (khawruah fimthiamnak lam cabu pawl)\n-New age books that offer inspiration and create a positive mental outlook (thinlung, ruahnak harhdam ding ih a țha lam zawng ih hmuh thiamnak, santhar cabu pawl)\nNi khat ah a malbik nazi hrek (minutes-30) hrawng cabu kha siar thei ding in siar țen țo aw. Kha kha pelh lo ten na tuah a sile, kum reilo te ah na kiangkap ih minung pawl ai karbak khar na sang ding. Ziangahtile, an nih cu ca siar lo an si ruangah a si. Cun, tluntabik minung (sangbik) ih minung zatek 5 lak ih pakhat na rung si ding.\nNa siar țheu mi pawl cabu lak ah ziang mi pawl a tel ve?\nSource: Thought To Share-2


Psychologist Robert Sternberg ih simmi duhdawtnak phun (7) - IHBURLEN\nPsychologist Robert Sternberg ih simmi duhdawtnak phun (7)\nJuly 27, 2021 admin CAHRAM 0\n1988 laiah Robert Sternberg timi Psychologist pakhat cun duhdawtnak thawn pehparaw in Theory a suah. Cumi a theory ahcun duhdawtnak phun (3) a um a ti. Pakhatnak ahcun mi pakhat le pakhat hi hmuihmel ruangih uarawk, pahnihnak ahcun pakhat le pakhat sungmuril tiang nelawk, pathumnak ahcun neiaw dingih lungkimtlang, tiin.\nTu-ahcun hi pawl lawng si loin duhdawtnak phun (7) a phosuaksal.\n1. Aatcilh duhdawtnak:\nThinlung lam duhdawtnak langsuah dan hmaisabik cu mi pakhat hin khualkhua minung pawl reilote a tonmi aatcilh ih uar hi a si. A suangtuahnak khawvel khalah a uarmi cun a luahkhat ih a hmuihmel le a thuhla cun a mitthlam ah kian zai an rel thei lo. Hivekih aatcilh duhdawtnak hi a thla tel le a kum tel khalin a rei thei ih fiangfai in sim theih a si lo.\n2. Lungkim duhdawtnak:\nPakhat le pakhat nelawk zet hnuah pehtlaihawknak tha a suak ko nan, duhdawtawknak tiang an thleng hrih lo, rualpi vekin an komaw ngaih hrih men. Hivek duhdawtnak cu pakhat le pakhat theihthiamawknak le thinlung ih ngainatawknak parah hrambun in duhdawtnak tiang thleng dingah tikcu lak a tul lai.\n3. Ngaihsak lo duhdawtnak:\nPakhat le pakhat hmun khatah khawsatlang tho si in, zianghman lunglut khopih ngainatawknak a um lo. Annih cu sumpai ah siseh, fanau thu ah siseh boruak tlak dan ruangih umtlang men an si. Hivek duhdawtawknak ah pakhat le pakhat pehtlaihawknak tha a suak dah lo.\n4. Oltlong duhdawtnak:\nZiangkhal ruat cuca loin, hmailam thil ra thleng theimi khal thlir hrothrai loin duhdawtaw mai, neiaw mai, fate khal nei vivo mai a si. Hivek duhdawtnak hi a oltlong zet nan, rei a daih duh riangri.\n5. Lungsak duhdawtnak:\nPakhat le pakhat ngainaaw in lungsakten an um ih ziangtik lai khalah Romantic zetin tikcu an hmang. Annih hi ziangtlukin an duhdawtawk hmanah neiaw dingin lungkimtlangnak an tuah dah lo. Hivek hrimhrim a ruah khal an ruat dah lo. Fala tlangval nun ah an ceng luarkai tuk ih ziang thuhla hman an karlakah a tlem lo.\n6. Theihthiamawk duhdawtnak:\nPakhat le pakhat nelawk hnuah umtlang dingin lungkimnak an nei nan, khat le khat hipawktonnak an nei hrih lo. Annih cu theihthiamawk duhdawtnak lawng an kol lai. Asinan cui’ theihthiamawknak in khat le khat hipawktonnak a hringsuak vivo thei ko.\n7. Famkim duhdawtnak:\n1988 laih duhdawtnak theory 3 ah famkim duhdawtnak hmuh ding a mal zet. Mi tampi hin himi theory ih pahnih tiang lawng an thleng thei ih thenkhat cun pakhat lawng an nei lai. Himi theory pathum neitu cu leitlun ah mi vannei bik an si. A famkimmi duhdawtnak neitu cun an hringnun ah ziang khal an ngai nawn lo.\nChina ram laifang cu Typhoon phir Cempaka le In-fa tei’ unau in an nuai (video)\nNunau hi umlak menih ṭah ciamco an hmang


CDM Tuah Sibawi Le Nurse Cu Nasa Zetin An Hrem That – Meifar\nCDM Tuah Sibawi Le Nurse Cu Nasa Zetin An Hrem That\nSeptember 28, 2021 admin Myanmar 0\nSeptember 25, 2021 zantim laiah ralkap pawl cu Yangon, Sanchaung, Mye Ni Gone lilawn kiangih innkhan sungah an va lut ih a sungih um mi 4 an kai. Zan nazi 1:30 hrawngah a si, innkhan ihsin an dirsuak ih lamzin ah an kap ih an hrem that thluh.\nCumi lakah CDM tuah sibawi Dr. Zin Lin le Yangon siizungpi ih nurse tuan Khin Khin Kywe an tel. An kaihmi 4 pawl cu ralkap dodalnak lamzin phunphun ah an tel, an umnak innkhan ihsin an dirsuak ih lamzin ah thi lo dingin an kap. Thisen lakah an it ih an hnuk a cat hlanlo an sit, an vuak ciamco hnuah an hliamhma pawl tuar nawn loin lamzin ah an thi thluh.\nDr. Zin Lin in fanu thlakhat ih upa a thihsan, Myanmar ramsung ah Covid-19 thlisia a hrang ciamco laiah Dr. Zin Lin le nurse Khin Khin Kywe cu tlawmngai in mipi damlo pawl an rak tuamhlawm rero.\nRalkap pawlin mi 4 an hrem that hnuah hitin thu an suah, “Nunau 1 le mipa 3 in ralkap pawl in rak kap ciamco ruangah kaphnih kahawknak a suak. Ralkap lam mi 3 an thi ih hliamtuar khal an tam zet, ralkap pawl rak kaptu mi 4 khal a hmun ah an thi ve” tin thudik loin an tarlang.\nHitin an hrem that lai cu kiangkap building ihsin an rak zuk thup ih Khit Thit Media ah an tarlang, an kaihmi 4 in ralkap pawl an kap lo. Ralkap 3 an thi ih hliamtuar khal an tam zet tin an tarlang mi khal thudik lo a si.\nAn hrem that lai video cu online sungah a darh ciamco ruangah September 27 sun ah kiangkap building cu ralkap pawlin an va kulh thluh. Video cu zoh phah ih an rak zuknak room cu an hawl vivo, room khat hnu room khat ah an lut ih video an zoh hnuah video rak zuktu ih an rinhlelmi pawl cu thusut dingin an hruaisuak.\nMizoram Ah Ral An Tlan Ti A Theiaw Lo, Conference Nei Ah A Ruat\nA Damlo Bese Tuk Ruangah Sibawi Pawlin An At Zik, “Khui Ahso Ka Phone Teh?” Tin A Sut, Sibawi In Na Nupi Ka Pe A Ti Veten A Tlansuak Hngal


Tartuk Ti A Um Dah Lo - Chinland Today Media\nMarch 22, 2009 4:41 pm·0 comments\nSiar: Seemtirnak 18:1-15\nBawipa ih hrangah a harmi a um maw si? – Seemtirnak 18:14\nKumkhat Sung Baibal:– Joshua 4-6– Luka 1:1-20\nBrown Manor ih ummi nupi nu pawl cu an sungkhat pawl an cawm hnu ah an hnattuannak in an cawl. Anmahte an nung thei nawn lo hrangah, “Vancung kai hlan a netabik colhnak” vekin Brown Manor ah an va um. Pakhat le pakhat an pawlkom awknak ah nuam an tizet nain tthathnemnak kan nei nawn lo ti ruahnak in an tha a nau ttheu. A caancaan ah ziangah so Pathian in vancung ah zamrang ih in kawh lo? tiah an ruat ttheu.\nKum reipi Piano rak tum ttheutu nu cu Brown Manor piano in Pathian hla a tum ttheu. Midang pawl in hla an sak ih an zatein Pathian an thangtthat ttheu.\nNikhat ah acozah hnattuan cazin cektu pa cu nunau pawl Pathian biak khawmlai ah a ra. “Jesuh thawn ziang na tuah ding?” timi hla an sak a theih tikah Pathian ih Thiang Thlarau a sungah hna a ttuan. A nauhaklai ih hla a si ti a thei ih Jesuh ka dungtun zo a si hi ti’n a ruat aw. Cumi ni ah Pathian in a hnenah thu a sim saal ih himi thusuhnak cu phundang in let dingah tikcu caan a pek saal. Cu le phundang in a let zo.\nBrown Manor ih nu pawl bangin Sarah in Pathian ih hman dingah ka tartuk zo tiah a ruat (Seem. 18:11). Asinain Pathian in a tar hnu ah faate a pek ih amah cu Jesuh ih suahkehnak nu a si (21:1-3; Matt 1:2,17). Sarah le Brown Manor ih nu pawl bangin Pathian ih hman m si dingah kan tartuk dah lo.\nRei deuh kan nung tikah kan thei tam sinsin,\nTar cu fimnak langter ding tikcu caan a si;\nZiangtluk ttong ttha kan ttong ding cu zo in a thei,\nVakvai pawl hrangah.\nPathian in kumziat na si khalah a lo hmang thei,\nduhnak thinlung na neih ahcun.


Ralkap General Zaw Min Thun le RFA Laiholh Tein (+Video) – Onlinenungak\nRalkap General Zaw Min Thun le RFA Laiholh Tein (+Video)\nRalkap General Zaw Min Thun le RFA Thusalawknak ( Chin Version ) စစ်ကောင်စီ ပြောခွင့်ရ ဗိုလ်မှူးချုပ် ဇော်မင်းထွန်းနဲ့ RFA မေးမြန်းချက် RFA pawl cun tih thlaphannak nei riai lo in an duh mi cu an sut hluah hlo… ziangvekin ralkap pawl hin an rak sawn ?? Rak ngai ve aw. The Chin Family\nA tanglei ah a Video kan van thil chih zoh cio khawh van i zuam hna usih..


Myanmar Ah Fala Nute In Pitar Pakhat Cu Thihnai Suak Ko In A Tuahmawh Ih An Kai – Vapual Auaw\nAugust 28, 2020 vapual auaw Ramsung Thuthang 0\nTuini August 28, zanlam nazi 3 hrawngah Myanmar Yangon khawpi ah thilmak zet a thlengih phone theihhngilh ruangah fala le pitar cu thihnai suak koin an sual aw.\nYangon Pazundaung myone City mart dot hnihnak ah fala kum 20 nute in ekinn ah phone a theihhngilh ih zamrang zetin a theisuak sal cu phone la dingin ekinn a pan kirsal. Ekinn ah pitar kum 60 a rak um ih zoin phone a theihhngilh a ti zawngah fala thleng cu phone a pe nan “Tulai mino pawl cu daan le dun khal an nei lo” tiah a ṭongkhum. Cutikah fala nu cun a theihhngilh pang thu a sim ih ṭongkam an el aw cih.\nAn sosang deuhdeuh ih falanu cun pitar ih mitkharh lak sak in pitar ih hngawng a dawt ih a phone simcard phorhnak zumte thawn a dawt bet. Pitar cu thihnai tamzet suakin a um ih falanu taksa khalah thihnai tamzet a kai ve. Falanu cu a tlan nan, company hnaṭuan pawlin an kai ngah ih palik hnenah an ap.\nThilthleng thawn pehpar aw in Pazundaung palik pawl cun falanu cu an kol hrih ih pukmah 326 hmangin thubuai an tuahsak. Pitar cu Yangon mipi sizung ah luhpi cih le tuamhlawm rerolai a si ih dinhmun besia a si lo tiah theih a si.\nHrekkhatin suiṭhi cuh aw thubuai le suiṭhi lak sak tum thubuai tiin thlahtu an um nan, Falanu kaitu palik pawl cun suiṭhi thubuai a silo thu le phone theihhngilh ruangah thihnai suak phah ko buainak a si sawn thu Myanmar News Journal an simthei a si. ( Myanmar News Journal )


Zarh 2 sungah Myanmar ram ah Covid 19 mina 359 hmusuak | Falam Online Media\nZarh 2 sungah Myanmar ram ah Covid 19 mina 359 hmusuak\nAugust 29, 2020 August 29, 2020 Ni Hnem Sung\t0 Comments\nKan ram Harhdamnak le Lehpannak zung in 2020 August 29 zaan nazi 8:00 ih thu a than mi ah Covid-19 mina 77 hmuhsuah bet a si ih, Suarhnihnak a karh zual thok ni August 16 ihsin tuizaan tiang ah Covid 19 mina 359 an hmu zo a si.\nMyanmar ramsung nat karhzai sinsin ding phan a um ruangah ramsung ih khua ṭhenkhat pawl ah Lockdown ṭansal a siih, July 21 ih ongsal mi Suakthuan tlawng hmuahhmuah khal, August 27 in phit thluh sal a si zo.\nCovid 19 nat dokham theinak ding hrang ah mipi pakhat cio in daithlang a ngah lo tiah rampi harhdamnak zungin thuthannak an nei ih ramsung hmun tam zet ah loud speaker bunmi mawṭaw thawn tlang-aunak an nei rero a si.\nCovid 19 suarhnihnak ih nathrik cu hmaisata ai in let 10 hrawngih suanawk a ol sinsin ruangah le taksa parah natnak pianhmang a lang cih lohlilo ruangah ralring a ṭul sinsin tiah Kan ram Harhdamnak le Lehpannak zung in thu a than a si.\nTu dinhmun ah Myanmar ramsung ah Covid 19 nat kai mipum 733 an um zo ih cu pawl lak ihsin mi 6 thi in mipum 347 an dam sal a si.\n← Mihlo Kan Hawl : Amah hi Phun 10 kailai Tlawngta a si\nMyanmar : Covid 19 case 741 cu Yangon Airport ih Hnaṭuan Numi a si →


Democracy 8 | VCTH\nHome » Cahram » Democracy 8\nBy vcth on August 22, 2010.\nMilai pianpi canpual (Human Rights)\nMilai hmuahhmuah in zo hman ih laksak thei lo mi milai pianpi canpual kan nei. Himi pianpi canpual cun kan milai pi ih hmaizahmi si thei ding zuamnak in neih ter. Cun, kan pianpi canpual cu cozah ih pek mi men a si lo ih, kan suahpi mi a si. Curuangah, cozah in laksak sawn lo in in humhim sak sawn ding an si.\nZalennak timi cu dingfelnak, zawi-awiawk theinak, le upat awknak pawl tlunah a ṭhum aw mi a si vekin, biaknak le phun hnamdang sinak ruang le political pawlkom le zumnak dang neih ruangah thleidannak umlo in rual ran te’n covo nei thluh ding kan si. Ralkap uknak ram ahcun himi milai canpual pawl cu neih an siang lo ih, a sinan a zalen mi ram ah cu milai pianpi canpual nei thluh tengteng ding in an zuam.\nMilai covo pawl cu khat le khat parah hngat aw in thleidan theih lo mi an si. Milai pawl ih pawlkom awknak, politic tuahnak le pursum leilawnnak lam pawl tiang a zate’n an huap ṭheh. Cu pawl lakih mi tam sawn in milai pianpi canpual ti-ih an pom tlangmi pawl cu:\n1. Zovek mi lai khal in amah te’n ruahnak a nei thei ih a ruahnak cu zalen zetin a phaung suak thei. A zalen mi khawtlang ahcun ruahnak thawhkhawmnak hmunpi an nei ih mipi pawl an ruahnak, a sia a ṭha, zalen zetin suah khawm in rel tlangnak an nei ṭheu.\n2. Zovek milai khal Cozah thawn a pehpar mi ah tel theinak an nei ding a si. Cun, Cozah khal in milai pianpi canpual pawl humhim tu ding dan a neih a ṭul ih Justice system in cuih daan pawl cu mipi in an thlun theinak ding in leh bangrep te’n daan hnuai ah zoh an si nak ding hrang ṭuanvo a rak la ding.\n3. Uktu a cozah dokalhtu, phunhnam fate pawl le thil sual tuahtu pawl tiang in (An sual a si ti theihfiang hlanah), sualnak umlo le a san umlo ih kaih, thawngthlak, le hremnak lak ihsin zalennak an nei. Cu vek zalennak neih thei mi kha, milai zovek khal in pianpi canpual an nei thluh kan ti duhsannak pawl cu a si. Cozah kuttang ih ṭuantu palik pawl khal in rammi pawl kha upat ṭihzahnak thawn a pawlkom ding a si, cucu cozah dan khal a si fawn.\nPhunhnam fate-te tampi umnak ram ahcun, biaknak le nunphung hi zalen zetin hman theinak a um a ṭul. Ziangtluk in a fate mi hnam an si khal le zalen zet in an ṭong hman theinak, an pupa daan pawl humhualh theinak an nei a si.\nA thupi zet mi cu, mipum tambik a si mi pawl in phunhnam fate pawl ih biaknak le nunphung, cin le daan pawl kha hnaihnoknak pek lo in zalen zet in neihter hmanter ding an si. Cu tiin, cozah pi khal in hih phunhnam fate te pawl ih an neih thei mi biaknak pawl le nunphung pawl kha a cohlang sak a ṭul ve. Khatlam ah, mitam sawn a si mi phunhnam dang pawl ih duhnak khal a theihsak thotho a ṭul.\nZovek milai khal in hnaṭuan theinak, pumcawmnak hawl theinak le an sung leh khat bawm theinak pawl cu hnaihnawknak um lo in nei ding an si.\nRam mi sungah, nauhak pawl hi a hleice ih zohkhen an ṭul. Ca nganthiam le siarthiam dinhmun an si thei tiang le harhdamnak hrang ah rawl ṭha le siṭha ei thei dinhmun an thlen tiang tal cozah in a ṭanpi a ṭul.\nRamsung ah milai pianpi canpual a um theinak ding ahcun, a zalen mi ram pawl ah mipi cu an hna an thong ringring a ṭul ve. Mipi ṭuanvo a si mi, cozah thawn pehparmi ih an telnak le khawtlang hrang ih an ṭuanvenak ruangah cozah cu mipi hrangah riantu ṭha dinhmun in a um thei ringring. Zalen mi ram cu human right kilhimnak ah hma a la a si. An hmalaknak cu ram dangdang thawn milai pianpi covo kilhim ding in lungkim tlangnak le thukamnak tuah in an hngetkhoh ter.


Ka Nu, Kan Tlung Ke - Chinland Today Media\nKa Nu, Kan Tlung Ke\nDecember 5, 2014 6:07 am·0 comments\nHI CAA SIAR IN TTAP HLAH! THEIHTHIAM TUM SAWN AW!\nZaankhat cu ka hnattuannak ihsin inn ah ka tlung ih kan nu Cho in “na Nu kha pitar putar retnak hmun ah ret lohli aw” i rak ti! Kei khalin hnattuan baang ti pan cu “nang khalle ka Nu hmuh thei lo ruangih cu lawnglawng” tiin ka sawn vukvi. Cho cun a ttong cu a peh bet ih “aw ee, hmunkip ah mi a hnahnok tuk si.. tui zarh sungih na ret lo cun kan fapa te thawn ka Nu’i hnenah kan va um ding” tiah i auh! “Aw aw aw, tui zarh sungih ka ret ngah cun a tawk ko lo maw” tiin ka ttong ka netter ih kan nu khal a ttong a cawl ve.\nNasa zet ih ruahnak fimvar te thawi’ kan ihnak khaan saangka ih ka luh zawngah a saangka phuur ihsi kan ttong rak ngai ringring tu, ka Nu ih mit cu mitthli thawn a khat thluh ka hei hmu. A tlazikmi a mitthli cu a kut in a hon hnuul ih zianghman ttong lo te’n a khaan sungah a vong lut. Keikhal zianghman ttong loin kan ihnak khaan sungah ka vong lut ve. Kan nu Cho thawi’ innsang kan dinnak kum 5 a rei zo ih tuah fapa te duh-um tak kum(3) mi kan nei.\nKan nu Cho thawi’ kan neih-awk ngah hi ka hrangah ka nun ih laksawng tumpi pakhat asi. Ziangahtile milian, neinung le mithmai hngal ih ummi innsang ihsi semsuak, Cho cun a Nu le Pa’i lungkimpi asilomi keimah thawn umtlang dingah ka dung i rak thlun. Kannih sungkua cu mifarahte kan si. Ka senlai ihsin ka Pa in in rak thihsan tikah ka Nu in thil zuar phah in i rak cawm. Asina’n tu ahcun Cho in a hlan vekin ka Nu a hmu thei nawn lo. Kan neih-awk pek lai vek ih a biak daan vekin a bia thei nawn lo. Kum upat le damlonak ruangih ttawnttai vivo mi ka Nu cu a hrangah hnaihnoktu pakhat ah a cang. Pitar putar retnak hmun ih ka Nu ka ret lo asi ahcun kan fapa te thawn hi inn sung ihsin kan suak ding ti’n hrinhronak awkam in pe daih si!\nTuini cu pitar putar retnak hmun ih ka Nu ka hei kuat ding ni asi. Zingtinte’h a tupa te thawi’ a lek ringringmi ka Nu cu tuini ahcun a khaan sungin veikhatte hman a suak dah lo. Kan fehnak ding Taxi cu kan inn hmai ah a ra thleng zo. Ka Nu ko dingin a saangka ka von king. Saangka cu ka von ong. A hnipuan tom fate thawn Thlalaak zoh phah in ka Nu cu a khaan sungah a rak to ngiohngi. Saangka ka von on ruangah a zoh rero laimi Thlalka cu zamrang zetin a hnipuan tommi sungah a von than lohli ih “kan feh a cuu thlang sim..? ka fa” i hon ti. Ka Nu’i mithmai cu ttahhaal in a um. A Hmur tlunlam hnuailam in an tthia thluh. Cuih a ttahhaal mithmai cun ngaithiam i diil ih a tthiami a Hmur cun sim duhmi tampi i nei. Asina’n kamkhatte hman ttong suak loin a um.\n“Ka tupa te i kawh sak aw” i ti ih a mithmai khal tthate’n zoh ngam loin ka fapa te cu ka kawhsak. A tupa te cu a ttaang sungah a cawi ih ka Nu cu a ttap! A ttaang sung ihsin a tupa a tthum ttheh hnuah “kan feh thlang kei cu ka fa” i tiih innhmai ih Taxi lam kan hei pan. Kei khalin simduh le reel duhmi tampi ka nei ve. Sihmanseh ka ttong suak thei ve lo. Mitthli thawn ka Nu cu Taxi saangka ihsin a lenglam hlir a zoh. Kamkhat hman bia-aw loin kan thlennak ding hmun cu kan va thleng. Ttuanvo neitu in ka Nu’i umnak ding khaan cu in rak hmuh. Cu ttheh in ka Nu cun “ka fa, tlung thlang aw he. Na reituk le na nupi in a lo ruahhar tuk ding. Cun, a leng na suah tikah angki hlum hruk hngilh hlah maw.. a dai na tuar thei lo kha” tiin i ti ih suupaw thei loin ka ttap ve.\nKa Nu’i kehram ah kuun in ka Nu’i kee cu ka zuut ih “ka Nu, i ngaithiam aw..” ti’n ka ttap rero. Ka Nu cun hiti’n i sim leh. “Ka fa, ka theithiam ee.. a poi lo ho khaw.. kan si duhnak hnakin kan ttulnak kan thlun sawn kei cu.. khale tlung thlang aw”.\nCuti’n inn lam pan in Bus thawn ka tlung. Bus sung ahcun ka senlai ihsi i rak zohtu ka Nu, milak tlang thei dingih nun i rak zirhtu ka Nu, Tlawnginn hmai nisalak ah dingin Tlawngttum i hmuak ttheutu ka Nu, mahte lawng khawsa ih i cawmdawltu ka Nu, ka Nu’i parih hiti’h ka tuah hi a ttha maw ttha lo? Ka sual tuk maw? ka Nu.. ka Nu…. ka Nu…. tiin.. Bus totu mipi an tam fawn. Ka Nu ka ruah tuk thawn ka thaw in pitter thluh. Inn cu ka rong thleng. Innhmai ihsin kan nu Cho cun kan fapa te itthat dingin nauhak hla te thawn a rak awi rero ka von hmu.\nCu tikah ka senlai ah ka Nu in hitiin i rak awih rero ve ding sikhawh! ti’n Cho le kan fapa te aiah keimah le ka Nu ka von mitthlam ciamco! Innsung khal lut man loin kan inn lenglam ah ka kiirsal. Thu bawhcatnak tthate’h ka neih hnuah Pitar putar retnak hmun feh dingin Taxi ka va kham.\nZamrang thei patawp ih va thlen lohli ka duh. Ka Nu ka hei thlah lai ah hmuah Taxi feh a ran daan a mak! Tu hmuah Taxi feh a fuung cuangin ka thei. Zamrangte’n ti rero phah in a hmun cu kan va thleng. Ttuanvo neitu pawl cun mangbang mithmaipu in in rak zoh cece. Cupawl cu ziangah reel loin ka Nu’i umnak khaan sungah ka vong feh lohli. Ka Nu cu kan Thlalaak a rak zoh rero. Ziangdang ttong man loin “ka Nu, kan tlung ke” ka ti hngalk.\n*Siirawknak a thlen hlanah tthate’h zohkhen hna thiam sawn aw.\nCredit to Aung Htun Oo\nIn Theithiam Sak Ve Hram Aw


Mawinak Ngaingai - Chinland Today Media\nMarch 19, 2010 1:26 am·0 comments\nIang nei cu mi a bum thei ih mawinak khal a ziam thei; Asinain Bawipa a ttihzahtu minu cu lom le porh tlak a si. – Thufim 31:30\n– Joshua 1-3\n– Marka 16\nHanghnah hangrah zuarnak dawr ah thil lei in paisa pek ding ka hngak phah ah magazine an retmi ka zoh ttheu. Nunau mipa pawl-awknak thu, paisa thu, rawl ei-in daan, mawinak, damnak tivek taksalam thu pawl hlir an ngan. Thlaraulam hrang cu a um lo.\nA poimi cu mi in magazine ttha lo an siar ttheu. Himi pawl cu lenglam nun hmel mawinak a si an ti ih mibumnak in a khat. Hivek ca pawl cun mi an hnaihnok ih ttihnungza siatnak tiang an thlenpi thei.\nKan dung nai ah ka rualpa in duhnungzetmi, mah le mah rinsan awzetmi tleirawl fala pakhat thawn an biak awknak thu i sim. “Nang cu mahte rinsan aw tlakzet mi na si, ziangti’n si ti in sim thei pei maw?” tiih a suh tikah fala tleirawl nute cun, “Aw, sim thei ko,” ka mawinak ruangah,” a ti. A suttu pa khal cun raalring lem loin, “Ah!, a si thei lo,” a ti. Fala nu te cun mangbang nawn in, “Ziangruangah maw?” tiih a suh saal tikah, anih in, “Ziangruangahtile kumkhua in na mawi ringring thei lo ding,” a ti.\nThufim 31 kan siar tiakah “Iang nei cu mi a bum thei ih mawinak khal a ziam thei,” timi kan hmu. Taksa mawinak cu a rei hlan ah a ziam thei, kan kilkhawi awknak tla a tlamtling lo thei. Asinan kumkhua a hmun dingmi pakhat cu sunglam mawinak, Bawipa ttihzah nun hi a si (c. 30).\nJesuh ih mawinak keimah ah lang seh,\nMangbangza A zaangfahnak le A thianhlimnak;\nNang vanlam thlarau, ka sinak i tleuh fai aw,\nKeimah ah Jesuh ih mawinak hmuh a si tiangin.\nThinlung sungih dingfelnak in nuncan ziaza mawinak a suahter.


Areihlan ah FALAM FM Radio suah a si thlang ding | The Chin TImes\nAreihlan ah FALAM FM Radio suah a si thlang ding\nFalam khawpi ah IMS-FOJO thawn kawmaw in Falam FM Radio cu areihlan ah suah a si thlang ding thu theih a si. Himi Falam FM suahnak ding hrangah April 25 ihsin May 1 tiang Broadcasting Journalism cu IMS-FOJO in training an pek thu khal theih a si.\nHi Falam FM Radio hrangah hin Falam khawpi ih YCC innpi cu alak rori in hmanter ding a si ih IMS-FOJO hin thilri ṭulsammi pawl le training pawl an pe tiah theih a si. Himi Falam FM Radio tawlrelnak ih ṭuanvo neitu Salai Ngepi cun;\n“Rangon ah IMS-FOJO thawn hminkhen kan khen ih, Falam ka tlun tikah Studio hrangih ṭulsammi thilri pawl khal ka phur cih ding. Annih cun amalbik minung 15 tal an kim lawngah thawk theih a si ding tiah an ti. Asinan tu hrih ahcun training kaitu minung 8 lawng an um hrih lai. Curuangah training neih bet ding khalin tawlrel a si. Cet thilripawl bun muangcang thaw cun June thla lamih thawk dingin in tiam, asinan hmai zarh ihsin Falam FM radio awsuah cu thawk thei dingin kan zuam ding.\nIMS-FOJO မွ Mr.Peken Christopher George (Photo: Iprd Falam)\nTu hrih ahcun Falam FM radio suahnak ding hmun cu Facebook ah Falam FM tiin Page kan tuah ih cumi ihsin Soundcloud thawn ni khat nazi pakhat sung suah a si ding. Application kan ngah hnu khalah Facebook Page ihsin ngai a thei thotho ding” tiah a sim.\nFalam FM radio in a suah dingmi thu pawl cu Thuthang, Mipi Au-aw, Hla, Bezai, Nunthuleng le hmaitawn thusuhnak pawl an si ding.\nFalam FM hi Chinram kulh ih AWSUAH nak ummi lakah apathumnak a si. Adang pawl tla cu Tedim pensung ih neihmi Phualva FM, Tedim peng Thuklai khua ih neihmi Heisa FM pawl an si. Zalen.\nPrevious articleChin Standard Bible Lehdan Thuhla Tawi\nNext articleUS President Cuhawknak, America Cawkbuaitu Muslim MP 2


Stihl - FSA 56 Set inkl. 2 x AK 10 & AL 101 (Empfehlung!) - / Gartentechnik / Motorsensen / Akkumotorsensen bei Elsner Forst- und Gartentechnik, Halle (an der Saale)\nStihl - FSA 56 Set inkl. 2 x AK 10 & AL 101 (Empfehlung!)


USA umhrang: Nauhak hrang sumkhawl dan - Hre Mang\nUSA umhrang: Nauhak hrang sumkhawl dan\nZiangtin fale (nauhak) hrang tlawngkainak ding sumkhawl a tha bik?\nUS a ummi laimi fale, nauhak te pawl an pitlin tik ahcun US laimi pawl hi second class level pawl an thlen theinak ding hrangah siseh nulepa in fale tlawngkai nak hrangah sumpai a then a lang tal khawl cia thei nak ding hrangah siseh ziangtin sumpai khawl le tipung a tha bik timi thu tawiten vun tarlang sehla:\nPrivate College le University pawl ahcun kumkhat tuition fee hi US $ 30,000 lenglam an si theh.\n2005 ah US national level ah Public College/University pawl ah kumkhat tuition fee hi US $ 9000 (thawngkhua) asi ih tuition fee hi inflation rate (4% to 6% per year) hnakih let thum (three times) in a pung ti asi. Cuti asiruangah a tu ah nauhak te asi mi (kum ngai kan ti kei cu) college a thlen tikah (tui hnu kum hleinga) public college/university ah tuition fee hi ziangmawzat a kai vivo dingih laimi tamsawn, blue color hnatuan dinhmun le low income dinhmun in fale te tlawngkai man peksak thei tu minung a mal aw zet ding. Cuti asi ruangah fale te an nauhak lai ihsin nule pa in ziangtin sumpai fale hrangah khawl cia a theih timi thu thei in le a tha bik chance (opportunity) ah ret le sumpai khawl thei a thu pi zet.\nUS government in low income family pawl hrangah a ruatsak mi nauhak hrang tlawngkainak sumpai khawl dan (Children Education Saving program) pawl hi hman thiam a thu pi zet. US kumpi in a ruatsak mi pawl, Coverdall Education Saving, 529 College saving plan, tvp. ah sumpai khawl asile kumpi hnenah siah (tax) pek tul lo ten sumpai ret le ti-pun theih asi. Children College saving plan pawl hi nauhak pakhat hrangah kumkhatah US $ 2,000 tiang ret theih asi ih US market retin sumpai a tha mi asi. Cuvek sumpai retnak ah sum ret tikah thlakhat ah $ 25, 50, 100 tikvekin maw tax return ngah tikah $ 1000 tikve in maw mai tlin dah le duhdan in ret theih asi fawn.\nCuruangah fale nauhak te a nei tu pawl hrangah US kumpi in a ruatsak mi sumpai retnak-tipunnak bungrua pawl hi hman thiam a thupi zet.\nUS bank menmanah sumpai ret asile a pung (interest) cu .5 (point five) tivek fang asiih inflation (tangka man tum) thawm tuak asile kum a rei ret poh le retmi zat thangka man hman a tum sinsin. Curuangah US market rate in (example, 10 to 12%) pungih sumpai fale hrang khawl asile thlatin maltete khawl mi in kum a rei tikah fale hrang thathnemnak tampi a suah thei ding ti duhsak le thu duh-am zetin ka rak ngan asi hi.\nZiangtluk in US $ 100 hi tikcu a rei tikah a pung thei timi chat pakhat a hnuai lamah ka rak ret, rak zoh duhduh hrangah.\nA hnuailam ih tarlang mi hi example pek mi asi. Thuthimnakah US $ 100 hi thlatinte na ret ih na bet ringring asile ziangzat na ngah thei ding timi asi. A thlunlam ih % ret mi hi a pung (interest rate) asi. Thimnakah, thlatin US $ 100 na ret ih 11% rate pung in kum 25 (kum kulhluannga) sung na ret asile US $ 15761, 11% pungin kum 20 sung na ret asile $ 86,564 tiang a pung thei tinak asi.\nFale tlawngta hrang lawng si loin mai hmailam pawimawh cakkhai hrangah siseh sumpai khawl duhtu cun bank menmenah ret loin Investment company ah ret asile tampi sumpai a tha cak ih a hlawk sinsin fawn.


China ihsin Yangon ah thilphur Lawngpi a thleng - Falam Online Media\nChina ihsin Yangon ah thilphur Lawngpi a thleng\nSAC ralhraang thawn dawrawlo dingin leitlunhuap human rights lam hnaṭuan siseh, Kawlram thawn pehparmi pawlkom pawl in siar cawk lo dilngennak thu phunphun an suah cingin China ihsin ra mi thilphur Lawngpi cu Yangon tipikap Thilawa Port (Yangon Port International Terminal) ah a thleng tiah theih a si.\nLawng hnungzultu vesselfinder ih tarlang mivek a si le LIN HAI – General Cargo Ship cu China ram, Tianjin Xingang ihsin January 31 ah a suak ih, tuini February 15, zaan nazi 7 hrawngah Thilawa MITT ah a thleng suak ti a si.\nCuih Lawngpi ih thilphurmi pawl cu ralkap le palik pawl in humhimnak lam ṭuanvo lakin tikap hnaṭuan pawl in an phur thiar tiah ramsung rintlak media ṭhenkhat ih tarlangnak thawngin theih a si.\nLIN HAI, General Cargo Ship\n“Ziang an phur ti cu kan hmu thei lo. Thil phurnak Container tla a um ih truck mawṭaw thar tivek khal a um.”\n“Ralkap le palik 20 hrawngin an kil ih hnaṭuan pawl in phur thiar lam ṭuanvo an la. Zaan nazi 9 tiangah thil thar thleng dang khal a um” tiah a hmun rori ih hmutu mipakhat cun MS media hnen ah a sim.\nJanuary thlacem lam khalah ralthuam phunphun phurtu Russia thilphur Lawngpi cu Thilawa Port ah a cawl ih zaan thim hnu ah a thup thiar in Ralhraang pawl in thilri an phur a si.\nRussia thil phur Lawngpi in athupten Kawlram ah Ralthuam phunphun phur lut\nSiarbet : Russia thil phur Lawngpi in athupten Kawlram ah Ralthuam phunphun phur lut\nCaptain Yakubovich (AZSCO) tiih kohmi Russia thil phur Lawngpi cun athupten Ralthuam phunphun Kawlram ah a phur lut tiah theih a si.\nLawng khualtlawn dan zohhliahnak Vesselfinder cun “Yangon lam a pan ih, January 31 ah a feh tumnak hmun a thleng ding” tiah a tarlang nan, cuih Lawngpi cu Thilawa Lawng colhnak hmun ah January 24 ah a thleng fel zo tiah theih a si.\nsource – Yesselfinder\n“January 24 zaanlam nazi 4 hrawngah သီလဝါ MITT Lawngcolhnak hmun ah a thleng ih Tank, phukpi le ralthuam phunphun an ṭhum hnu ah, a zanzaan`n a kir cih saal” tiah ralhraang thawn naivaitu mipakhat cun a rel.\nHih thu cu ramsung rintlak thuthang ṭhenkhat khalin an tarlang zo ih JFM cun “ralthuam phunphun cu a zaanzaan in ralhraang pawl in an thiar cih ve” tiah a tarlang.\nYangon hrambun ralhraang thuthang tarlang ṭheutu media pakhat khalin “Dagon Thilawa ziin ih Gate 1 ihsin an phur. Tank an phur nak cu mawṭaw 26 a si. Phukpi le meithal dangdang cu mawṭaw 6 thawn an phur. Zaan curfew lai ah an phur mi a si” tiah thuhla cipciar a tarlang a si.\n← Kumkhuadaih remdaihnak phen ih thil um thup ……\nInnteek hmasongnak nei lo in Innkhat hnu Innkhat ahlu khong vivotu an um ih Khawmi pawl awloksong in an um →\nSAC Ralhraang in hman thiang lo ralthuam a hmang tam


Falam Bazaar Sakhung Thar An Sak - Chinland Today Media\nFalam Bazaar Sakhung Thar An Sak\nMay 15, 2015 12:43 am·0 comments\nFalam Bazaar Ih Sakhung\nFalam bazaar ih sakhung cu a tharte in, faisawn le thianghlim deuh ih sak dingin a cozah lam ihsin sumrikhiah mi a um ruangah an sak rero tiin thu don a si.\nSakhung thar saknak dingah acozah lam ihsin ting 260 budget an ngah ih, Pi Phir Thlia ih tuanvo laknakin sak rero a si tiin Chinland Herald cun a tarlang. Hi an sak rero laimi hi tuikum ruahpi a tam hlan ah thehsuak thei dingin acozah lam in an nor ti khalin a tarlang tel.\n‘Acozah lam in August-September thlah sungah thehsuak thei dingin a nor ih, July thla cu ruah a tamtuk zo ruangah Fuurpi hlan ah theh fel dingin ruahhman khal an nei zo’ tiin CH nitin thuthang cun a tarlang.\nTui an sak thar mi sakhung hi a saulam pi 15, a kauhlam pi 7 le a Sanlam pi 9 a si dingih, Sasen khung le Vosa zuarnak khung tiin hmun hnih then in an sak ding. A inn pi kulhnak tanglam pi 2 tluk cu tlakrawh thawn an sak ding.#\nMizoram ih Mitcaw Kutdawh le Hlasak Bawmtu In Mipi Thinlung Tham


Europe League Quarter Final Puai Hmaisa Ah Arsenal & Chelsea In Nehnak Co Veve – Times Of Chinland\nEurope League Quarter Final Puai Hmaisa Ah Arsenal & Chelsea In Nehnak Co Veve\nTui season hrang champions league quarter final puai hmaisa pawl lek theh zo a si bangin Europe league quarter final puai hmaisa pawl in a thlun cih ih an lek theh ve lo.\nFT: Arsenal 2-0 Napoli\nRamsey 15′,Koulibaly 25′\nArsenal XI ( 3-4-1-2 ) : Cech ,Sokratis , Koscielny, Monreal, Niles ,Torreira ,Ramsey ,Kolasinac ,Ozil ,Aubamayang ,Lacazettte.\nNapoli XI ( 4-4-2) : Meret ,Rui,Koulibaly ,hysaj, Zielinski , Allan, Fabian, Callejon, Insine , Merterns.\nPuai rorum zet le harsa zet dingih ruah a sinan,Arsenal an buai lemlo ih caan hrek hmaisa sawn vialah goal 2 an thun zo.Caan hrek neta sawn ah goal dang a lut nawn lo ih 2-0 thawn Inntek Arsenal in nehnak an co.Napoli hrang comeback a tul thlang dingih khualkhua khalah Arsenal an tan tluanthei zum a si.\nFT: Slavia Prague 0-1 Chelsea\nChelsea XI ( 4-2-3-1) : Kepa , Alonso ,Christensen, Rudiger , Cesar ,Kovacic , Jorginho , Barkley, Willian , Giroud , Pedro.\nCzech club hrangah quarter final an luh thei kha a rak sangtuk zo ih Chelsea in goal an thun mal lam in a lang.Asinan,anmai Innpi ah goal tamawn ih an neh bet zum a si.\nFT: Villarreal 1-3 Valencia\nCarzorla 36′(pem) ,Guedes 6′ ,90′, Wass, 90′,\nSpain club pahnih zuamawknak hi a sosang zetih puai ropi zet pakhat a si.1-1 veve ih an duhtawk awk zum a sinan,mikhual Valencia ih minute 90 hnu ah goal 2 an thun thei ih 1-3 in nehnak an co phah.Anmai Innpi khalah nehnak an co peh zum a si ih komkhawm ih nehnak cotu cu Semi final ah Arsenal vs Napoli nehtu thawn an do aw ding.\nFT:Benfica 4-2 Frankfurt\nFelix 21,43’54’, Dias 50, ) ( JOvic 40,Paniencia 72′)\nMinute 20nak ah mikhual dungkham Dicka cu red card thawn dawisuah a si ih Inntek hrang Felix in penalty thawn goal hmaihruai a thun.Inntek in goal 4 rori an thun thei nan,minung malsawn Frankfurt in goal 2 an thun thei ve cu beiseinak an neih phah.Inntek hrang hat trick tuahtu Felix hi C.Ronaldo suak thar timi kha a si ih mikhual hrang goal 1 thuntu Jovic hi Barcelona ih lei tum teuteu mi hmaitlan kha a si.Komkhawm ih nehtu cu semi final ah Chelsea thawn an do aw ding.\nPuai 2nak ch April ni 19,hmai zarh ningah zingah an lek theh ding a si.\nTui Dinhmun Champions League Ih Champion Zumbik Mi\nTui tum Champions League Puai Ih Lek Thabik Hrang Mi 4 Phosuah An Si


Ni 11 Sung An Doawk Hnuah Israel Le Hamas Cu Remnak An Tuahfel – Meifar\nNi 11 Sung An Doawk Hnuah Israel Le Hamas Cu Remnak An Tuahfel\nMay 22, 2021 admin Leitlun 0\nHlanlai ihsin Israeli Zionists le Hamas fighters (Palestinian) pawl cu an rak doaw ringring zo. May 10, 2021 ihsin an doaw ciamco sal.\nHamas fighters pawlin bomb le pukpi thawn Israel pawl an kap ciamco ih Israel in bomb mitnei in Hamsa pawl ih bomb cu vansang ah an rak kap puaksak thluh.\nNi 11 sung nasa zetin an doaw ih minung 244 an thi ih hliamtuar khal an tam zet. Inn le lo tampi an siatsuah, tuiṭum an doawknak ah Palestinians lam minung 232 an thi ih cumi lakah nauhak 65 an tel. Israel lamah minung 12 an thi tin an nenhnget.\nEgypt pawl ih tawlrelnak zarah an kahawknak cu an cawl thei. Egyptian President Abdel Fattah Al-Sisi in khatlam khatlam in a be veve ih remawknak tuah dingin a lem hnuah an tuah thei.\nTuiṭum an kahawknak ah nehtu an um lo nan Palestinians mipi pawlin nehtu vekin an rak lawm. Israel mipi pawl khalin nehtu vekin an aipuang ve, khatlam khatlam in nehtu an si veve tinak a si.\nLeitlun ih an buaipi zetmi ram pahnih an si ih kahawk an cawlh thei ruangah USA, UK, Germany, China, EU le ramdang dang pawlin an lungawipi thu an tarlang. Cun, remnak tuahsaktu Egypt par khalah lungawi thu an sim.\nChina khalin a lungawinak a langter ve ih UN relief fund le Palestine siattong pawl hrang bawmnak a pe tum. Isarel le Hamas cu ui le mee vek an si ih ziangtik tiang remnak an tuah thei ding ti cu theih a si lo, asinan tui dinhmun ah remnak an tuah thei cu a hnangam um zet.\nRalkap In An Kaih Hnu Ni 3-Nak Ah A Thi Tin An Inn Kiltu Ralkap Pawl Hnenah An Sim Thei\nChina Ah Veihnih Rori Ling A Hnin, Mithi Le Hliamtuar An Um


Nunphung kan kilven dan a hman maw? – welcome!\nPosted on January 26, 2017 September 14, 2017 by myborspPosted in Hmuhning le Ruahnak (Thoughts and Opinions)Tagged Laimi, Nunphung, Sining zohtthannak\nPrevious Previous post: Laimi meeting zeitin kan tawi ter lai?\nNext Next post: Hakha a tthangcho maw?


A Saangtukmi tlaang - Chinland Today Media\nOctober 18, 2008 12:25 am·0 comments\nBy ; Rev Run Cung Mang\nThaisun hrangah donhar in um hlah uh, thaisun in donharnak amah tawkin a nei ve ding. – Matt. 6:34\n# Hebru 6-9\n# Thufim 7:6-27\nKa nupi Sue thawn rollerblade thawn lek kan paihzet. Kan feh duhzetmi hmunso saupi kan zawh hmaisabik laiah ka nupi cu, “khih tlaang kai ngam ding na tiar aw maw?” tiah ka sut. Nehhnu ah, “Cuti in sut loin na um thei lo maw? Na suhmi in tlaang tumpi a bangter ih cumi in ka tha i nauter” tiah i let. Sue hrangah cuih hmunso cu, “Kal khat te asilole rollerblade lehnak te lawngah ruat in feh a ttha sawn, tiah a ruat.\nNunnak khal cuvek a si. Hmailam hlatuk kan zoh asile Everest tlangkai ding bang in kai theilo ding vek a bang. Baibal in tusun hrang lawng tuah dingah in sim.\nThaisun ttuanvo hrangah donhar ding a um lo (Matt. 6:34). Moses ih thuruah daan kha ruat hnik aw, “Milai hi hmuah hi ziangtik tiang ka cawm ding? Ziangtinso rawl cuzat ka ngah thei ding?” Cumi ruahnak tlangpi cu Pathian in Manna thawn ttuanvo a laak. Asinan veikhat ah nikhat hrangih a ttulmi zat thawn lawng a peek (Suah. 16:14).\nVeikhat kai ih kai kan tum a si ahcun, kan nunnak tlaang hmuahhmuah cu a saangtuk. Hmanseh, Pathian bomnak thawn veikhat ah kal khat in hmailam ah kan feh ahcun, ziangvek tlaang khal kai thei lomi a um lo.\nA thinneem zia tah baan a si lo,\nTthabik ih na ruahmi nitin pe aw;\nNatnak, nomnak le lungawinak thawn,\nBaangzet ih hnattuan daihnak le colhnak, cokrawimi tla.\nPathian cu, thazaang in pe dingin a um ringring,\nTlaang hmuahhmuah kan kai theinak ding hrangah.\nThuthup Timi Cu\nZiangvek Nikhua Khalah\nRa Kir Saal Aw\nMalaysia Ah Chin Mi Pum Naa In Thi, A Ruaang Phumnak Hrang Tawlrel Rero Lai\nJames Bawi Thang Bik Hmaitonnak


Online Mipa Pawlin An Duhrawn Ciamco, A Ngaingai Ah Mipa Kum 53 Mi Arak Si – Meifar\nOnline Mipa Pawlin An Duhrawn Ciamco, A Ngaingai Ah Mipa Kum 53 Mi Arak Si\nJuly 6, 2021 admin Leitlun 0\nJapan mipa kum 53 mi in FaceApp a hmang ih a zuk cu a tuah danglam, fala hmelṭha zet vekin a tuah ih online sungah a post ṭheu. A online hmin khalah nunau hmin @zaitaku_iyada tin a ret ih online mipa pawlin an rak theithiam lo ruangah an uar ciamco.\nZing sunzan in ca an kuat ih video call in an bia tum ringring nan arak kai duh lo, catbang loin mipa pawlin ca an kuat ṭheu. Amah ruangah zan ihthat thei lo khal an um phah, asinan zuk pakhat cu a post-sual ruangah a sinak ngaingai an theisuak.\nA dunglam thlalang ah amah ngai a lang cu mak an ti tuk, an zingzoi vivo ih mipa kum 53 mi a si ti an theifiang ih online mipa pawl cu lungkuai in an um. Ahlan khalah bike mawng ṭheu mipa kum 50 mi in tlangval pawl arak bum zo.\nPhotoshop le FaceApp in a zuk pawl a tuah danglam ih nunau vekin a post. @azusagakuyuki timi account in zuk a post ṭheu, online mipa pawlin an theithiam lo ruangah an rak ngaihzawng ciamco.\nAnih khal a cangsual thotho ih mipa a si ti an theisuak. Japanese TV show pawlin thu an sutnak ah “Umhar phenah ka zuk pawl cu ka tuah danglam ih ka post. Asinan, rin aiin online mipi pawlin an rak duh zet.\nFollower khal an pung deuhdeuh ruangah ka tuah vivo phah” a ti. Online mipi pawlin “Hi ruangah si online cu rinngam ding a si lo an ti ṭheu” tin an comment.\nMyanmar Rampi Aiawh In Japan Ram Ah A Lek Ding\nMipi Thilri An Rukmi Pawl An Zukpi Ih Miharsa Pawl Bawmnak Pe Vekin An Tarlang


NLD NIH AN TUAH KHAWH LO CAAH CNLD TLINTER AN HAU – The Chinlung Post\nCNLD a tlin asi ahcun Sagaing Regio ah a ummi Chinmi vialte Chin timi nih i pumpakhatnak le lungrualnak fak piin rian a ttuan lai. Hithil hi NLD nih an tuah khawh lomi thil asi i, CNLD lawng nih an tuah khawh mi asi. Kawlmi hna nih cun Chinmi kan lungrual hi an duh bak lomi asi. Curuangah CNLD Party an tlin aharhnak hi Chinram le Miphun caah asi.Atang cabia hi tlingtein a ttialmi asi.\nCNLD Attul:CNLD a tlin a sile Sagaing Region ih Chinmi hmuahhmuah Chin ti mi ih luankhatnak lungrualnak ah nasa takin hma an la ding.Hihi NLD ih ti thei lo mi CNLD lawngih ti thei mi a si, kawl cun Chinmi kan lungrual in duhlo. Curuangah CNLD Party tlin rori a tul Chinram le Miphun hrangah.\nIndependent ih CAM maw MP si maw cuh Candidate aw ding din hmun kan ram ah kan ding hrih lo. Party back-up nak um lo in MP CAM vek khal zah ngaingai kan hlawh hrih lo kan ram din hmun ah, Party Back-ground nei si a tul lai, cucu mipi in an thei ngeingei a tul.Cun leitlun ram thatha khal ah independent ih ding pawl khi party an kawp sal thotho tling dingih zum aw, hruaitu tha si cia pawlin Party zawm ding beisei cia mi nei in independent in an ding tlangpi theu, independent ih din a theih ti rak din ve mai a si lo.\nDemocracy hnuai ah, Chinram le Miphun tlun ah, Kawl Party si lo in Chin Party in thu neihnak a neih ding hi kan ram le miphun kan zah um le miphun vekih dam suahnak thei nak dingih karbak hmaisak bik a si.Kum 1948 Kawlram independent ah Chin mi in independent lungput rak nei sehla ziangah saw kan rak independent lo nak ding um.\nMirang pawl in kawl kut ah um au in ti ruangah kawl kutih um kan silo pi Aung Saan in Chinmi pawl kan um tlang hrih kei nan duh le nan independent thei leh ding a ti kawl an rak kawp hrih ih tu kan tiang a si.Tu khal ah Chin Party tan a cu hrih lo ti cu 1948 kawlram independent vek thotho a si ding NLD tan hrihsehla ti in kum 70 dang a hring suak ding.\nCuruangah CNLD tan le chin ram le miphun hrangih tuan dingin tu hi a cut lai tak a si.Federal si dingin NLD si lam si lo in tlangpar mi tan rual a cut lai tak a si.Curuangah Chinram le Miphun um nak ah CNLD kan hriltlin a tul.Lairawn ah Pu San Thawm Thang le Pu No Tawk Kap kan hril tlin a tul kan ram le miphun hrangah a si. Credit: Vnc Vante


Burma Ram Feh Dan Ding Part 91 - Chinland Today Media\nBurma Ram Feh Dan Ding Part 91\nPu Thawm Hlei Mang Zuam Sin Sin Seh\nBurma Ram Feh Dan Ding hi tu-ah Part 91 kan thleng zo.Kan dung te ah khan Norway ihsin Pu Lal Biak Khum ( Laltha pa ) in a tawp mai ding ti ka phang ho khaw a run ti.A hmasa bik ah cun Part 80 nak ih ti tawp tum kha ka si ih,cui hnu ah ngan ding a tam tuk lai ruang ah Part 100 in titawp kung,cumi hnu cu Rangoon ih Pastor Caleb Lal Tin Hrem in ca uk in in rak tuah sak seh kan ti a si kha.A si nan tu ah cun Laltha pa’i ngen nak in a mal bik ah 5 tal cu ka ti sau a si ke cu,kan mah kan thu thu lo ziang.\nSi le tui tum ah cun Switzerland ih um Pu Thawm Hlei Mang in kan Laitlang,kan Lai rawn ,kan Falam peng pawl thanso nak ah in zuam sak sin sin seh,ti thu hi kan ngan ding.\nKan dung lam kum 12 sung lai ah hin kan Falam Laimi pawl ih thanso nak ding ah thu hla le sum le pai ih in run bom tu ah Pa Thawm ih in bomnak hi a tam bik ding ti seh la ka ti sual lo ding.2003 ih Delhi a rung tlawn tum ah khan Delhi ih a mah khal ih secy. a rak tuannak DBCF kohhran hrang ah $ 300 in rak pek thu kan dung te secy. bu hlun pawl ka kau nak ah ka hmu leh.Cui tlun ah khami tum khal ah Falam Union hrang khal ah ziang maw zat in bom ih,Delhi ih Laimi pawl hrang ih in bommi hi khami tum hman ah $ 800 hnak ih mal lo a si ding.\nAnih ih mi a bomnak pawl hi a hrek cu a mai sum rori,a hrek cu a rualpi pawl hnen ih a dilmi leh a hrek cu a telnak pawl (organization ) ih ta pawl a si ding.Laimi pawl in rak bommi ih langsar zet pakhat,Pu Ni Li Lian leh hotu dang pawl thawi an tuan mi cu English Chin dictionary kha a si ding.An nih pawl in sum le thurawn thawn an cang ih Saya Van Kyi pawl,Saya Zung Luai,Tial Dum,Lailiandal leh midang pawl in cangan thiamnak lam in an cang.Lungawi a um nasa.\nCule Pi Lian Kim,kei,Saya Khaw Nei Khuai leh Aiawl LCF pawl ih kan rak dinmi Falam ih Nazareth Children Home hrang ah hin Pu Thawm hin kum 10 lai maw si bomnak in hawl sak zo. A titha tuk.Himi bomnak in hmuhsak mi hi a tam nasa.\nTahan lam khal ah Laimi pawl ih zirnak ding pawl,pumcawmnak lam thil pawl,thiamnak lam pawl tla tunai te ah tampi in tuah sak.Himi pawl ihsin Laimi tampi in thansonak le pumcawmawknak kan hmu vivo ko ding.Falam khua hrang khal ah zirnak a phun phun in tawlrel sak ding tiin ruat phawt sehla.\nDr.Do Sian Thang ih Lailun project tla ah Pu Thawm Hlei Mang hi tuhlan khuapi ihsin sum le pai le thurawn lam in a rak tel ti tla cu tunai te lawng ah a si ka theih.Himi project hrang khal ah thiltampi tisak bet a tum ti tla kan thei ih kan hna a ngam zet a si.\nTui tum ih Burma ram ih a tlawn tum khal ah Rangoon lam ih kan Falam organization pawl a nghilh cuang lo.\nAnih vek ih kan Laimi ramdang ihsi bomtu kan neih hi kan vantha zet a si.Dam saunak Pathian in pe hram seh la,ram a that tla cun a tar zawng tal ah a ra tlung leh duh tla a si thei ih,tu ah cun tuihnu lam kum 10 lai khal Switzerland ah um tho tho in in bom ring ring seh la,hiti hin Laimi hrang ah in tuansak ring ring thei seh la,a duh um zet tho tho a si.


Dinhmun Bangawklonak San - Chinland Today Media\nDinhmun Bangawklonak San\nSeptember 9, 2016 4:22 am·0 comments\nChuan le Jing cu tlawng an ttheh hnu rei lo te ah thil zuarnak company ah an lut tlang. An pahnih in hnattuan an taima zet.\nKum tampi a rei hnu ah an boss in Jing cu thil zuar hohatu ah a kaisanter. Asinan Chuan cu thil zuartu menmen a si lai. Ni khat cu, Chuan in a tuar thei nawn lo ih an boss hnenah hnattuan ihsi suahnak ca thun phah in, an boss cun hnattuantu mi taima pawl a sunsak lo ih, amah tlontu lawng an dinhmun a kaisanter tiah a mawhthluk.\nBoss cun Chuan cu kum tampi sung taima zet in hna a ttuan ti a thei. Asinan Chuan le Jing karlak ih um mi danglamnak pawl kha Chuan in a theihtheinak ding ah a hnuailam vekin a fial.\nBoss: Bazar ah feh in dawnfawh zuartu va hawl aw.\nChuan: Awle. (A va hawl hmuh hnu ah a ra kir.)\nBoss: Kg khat ah ziangzat in a zuar?\nChuan: Ka va sut sal ding. (A va sut sal hnu ah, Kg khat ah $12 a si thu a ra sim.)\nBoss: Asile khami thotho kha Jing ka sut ding. Va ko aw.\nChuan in Jing a va kawh hnu ah, boss cun bazar ah dawnfawh zuartu va hawl ding in a fial. Tawkfang ah Jing cu a ra kir sal ih, dawnfawh zuartu pakhat lawng a um thu a ra sim.\nJing: Kg khat ah $12, kg 10 ah $100, a tang lai mi dawnfawh 340 a nei. Cabuai parah dawnfawh 58 a ret. Dawnfawh zate’n kg 15 hrawng an rit cio. Thlanglam ihta kan dunglam ni hnih ih a lei mi an si. An tharhlam ih an sen. Dawnfawh ttha an si hai.\nCumi a theih tikah Chuan cu a mang a bang zet ih, Jing thawi’ an danglamnak a hmusuak. Curuangah a hnattuan ihsi suak lo in Jing hnen ihsi zir ding in thutluknak a tuah.\nA hlawhtling sawn mi minung cu a hmu thiam sawntu, a ruat tam sawntu le a thei thuk sawntu an si ttheu. Thil bangrep hman ah, a hlawhtling sawn mi minung cun hmailam kum tampi tiang a hmu cia ih, kannih cun thaisun tiang lawng kan hmu ttheu. Kum khat le ni khat ih danglamnak cu a let 365 a si tikah, ziangtin na neh thei ding?\nNa nun ih hmailam ziang can tiang na hmu cia? Ziangtluk in na ruat thuk? Tu ah vun ruat hnik aw!\nHram: The Living Treasure\nChinland Today Editorial…\nOnline Fala Ka Hawl


Chin State U-12 Club le Magwe Club Semi-Final an nuaiaw ciamco thlang ding - Buannel News\nChin State U-12 Club le Magwe Club Semi-Final an nuaiaw ciamco thlang ding\nDecember 11, 2018 Buannel News Chin News, Latest, Myanmar News, NEWS 0\nMyanmar ramsung ih Ramṭhen pawl zatekawm khawm ih Football lek zuamawknak ah Chinram aiawh ih a lektu U-12 Club cu Karen ramṭhen thawn an sitawknak ah 3-1 in nehnak an co (goal 2 in an neh) ta riai. Karen club thawn quarter final an lekawknak ah Chin Club U-12 in nehnak an co vekin Semi-final lut ding an si ih, Semifinal ah hin Magwe ramṭhen thawn lekaw ding an si.\nHi Myanmar ramsung football lek zuamawknak hi Myanmar Football Association le Fimthiamnak lam vuanzizung kawmkhawmaw ih tawlrelmi a si ih National Football Academy bualrawn ah an lekmi a si.\nChin Club U-12 hi an Coach cu U Ki Ling a si ih amai’ kaihhruainak in Chin Club U-12 hin Kachin ramṭhen cu 3-1 in le, Mandalay ramṭhen 2-0, Yangon ramṭhen 3-1, Karen ramṭhen 3-1 tiin nehnak an co a si. Chinram aiawh ih a lektu U-12 club pawl hi Mindat pengṭhen ihsi a lektu Chin mino rual an si, tiah theih a si.\nSemifinal hi December 12 simlam nazi 4:00pm ah Magwe ramṭhen le Chinram aiawhtu U-12 pawl doaw ding an si ih, Thu-Wa-Nah bualrawn ah lek ding an si. Final cu December 14 simlam nazi 4:00pm ah Thu-Wa-Nah bualrawn thotho ah lek a si ding.\nSemifinal tiang rori a thleng theitu U-12 Club pawl hi Chinland FC le Chin United FC ih ṭuanvo neitupawl khalin thape in an lawmpi zet thu theih a si. Zalen.


Pu Henry Van Thio parih Chin singer hrekkhat ih ann ka | VCTH\nPu Henry Van Thio parih Chin singer hrekkhat ih ann ka\nHome » Thlirnak » Pu Henry Van Thio parih Chin singer hrekkhat ih ann ka\nBy vcth on March 13, 2016.\nKawlram santhuanthu le Chinmi pawl ih santhuanthu ih a hmaisabik a simi presidentail nominee ah hmin cu NLD Amyotha Hluttaw palai pawl in hminthun a siih March 11 ah nem hnget a si. Hi thu thawn pehpar aw in Chin hlasak thiam hminthang hrekkhat ih ann ka kan zoh hnik pei:\nSung Tin Par: Kan peng le kan miphun sungin hi vek dinhmun tiang a thleng thei cu kan lungawipi tuk. Mai peng hrang lawng siloin rampi hrangih a thahnem mi hnatuan theitu a si ding tiah ka zum. Cozah hna a tuan lai ah tla mitha le mi tluangtlam zet a si. Rampi ziangtin a hruai ding ti cu tuhnu kum 5 ah kan hmu vivo ding.\nChin ramkulh cu Kawlram lakih a farah bik ti a sinan, Kawlram pi a zaten thansonak kan ttul zet. Kan ram a thangso ah cu Chin ramkulh tla a tel cih ko ding. Chin ramkulh hrang lawng ih hnatuan a ding tiin ruahnak nei ding a si lo. Vice President ti cu ramkulh pakhat hrang lawngah a si lo.\nChin ramkulh ih kan ttulbik mi pawl cu pehtlaihnak lamzin, pawl an si. Leilam zin lawng a um ruangah ei le in thiar daan a har, a hleice in fur ah. Tu hnakih tha sinsin kan tul. Cun Chin ramkulh cu khu kham a tam ih lo tuahnak a tha tuk lo. Ziangtin pumcawm aw nak a dang ka tuah thei ding ti ruat a tul. Harhdamnak lam ah tla tu hnak ih tha sin in tuah a tul.\nChaw Suh Khin: Hlanlai ah Chinmi sungah raldo thiam, mi raltha, mi hminthang an suak. Tu ah vice President tiang an suak. Lungawi um zet. Bulpak thu in U Henry Van Thio hi ka thei mi tla cu a si lo, Sung Tin Par tei’ sungkhat a si ti lawng ka thei. Pu Van Thio vice President ih hrilnak thawng in Chin ramkulh tla hlanlai vekin tansan mi ramkulh cu a si nawn lo ding. Kei hi Chin ramkulh ih suak mi cu ka si lo. A um tla ka um dah lo, nan ka tlawng dah ruangah thu hla mallai ka thei, ka hmu. Chin ramkulh ah a hleice in lamzin tha a tul. Tlang a tam ruangah lamzin pawl hnget khoh zet a tul. Cun pehzomnak le Harhdamnak lam tla an mamawh zet.\nVan Dawt Chin: Vice President siseh, President siseh hi vek dinhmun thleng thei ding in sinak, thiamnak tampi a tul. Chinmi lakah hi vek an um dah lo. Tu hi a voikhatnak a si. Ka lungawi zet. Hlanlai ah cu Chinmi an si ahcun cozah hna ah siseh, ralkap ah siseh rank sang an ngah dah lo. Tucu vice President tiang hril a siih ka lungawi tuk. San a linglet thlang. Chin ramkulh hrang tla tampi a tuan ding ka zum. Chin ramkulh ih kan tul bik mi cu pehtlaihnak lamzin pawl a si.